c: text/html

text:
Nzou
Nzou (elephant in English) zimhuka ziguru-guru rinowanikwa kuZiwumbe reAfrica nereAsia. Nzou ndiyo mhuka hombe hombe pamhuka dzinowanikwa padunhu dzisingagare mumvura. Vamwe vanotaura zita iri vachiti zhou.
Nzou dzinowanikwa muAfrica dzine nyanga; nzou dzinowanikwa kuAsia dzimwe hadzina nyanga. Nzou ndinotakura nhumbu kwemwedzi makumi maviri nemiviri (22). Painozvarwa nzou inenge ine huremu hunosvika 105 kg. Nzou dzinorarama makore 50-70.
[chinja] Tsumo
- Kuita kwewashaya kuteya nzou neriva.
- Nzou hairemerwe nenyanga dzayo.
- Nzou mutupo pana vanhu paseri ava machikichori

robotstxt: allowed

filter: keep


text:
Muradanuro
Muchidzidzo masvomhu, kuradanuka (Exponentiation in English) chiitiko chinonyorwa sezvizvi, bn, chinotora nhamba mbiri, hwaro b ne muradanuri (kana munongedzo) n. Kana n ari nhamba izere uye ari nhamba yakakura kudarika zero, kuradanura kwakafanana nokudzokorora rutsamo. Izvi zvinonyorwa sezvizvi:
zvinoda kunofanana ne rutsamo rwunodzokorora wedzaniso:
Kurerutsa Mutauro
Zvakakosha kuti pave nekuturikirwa kwemazwi anoshandiswa kuEnglish kuti kutaura kureruke sezvizvi:
- 5th power of 10 tinenge toti pawa rechishanu ra gumi.
- 2 exponent 5 anenge onzi mbiri nomunongedzo shanu.
- b raised to the power n inoturikirwa ichinzi b achisimudzwa nepawa rechi n.
- 10 to the third power inonzi gumi kupawa rechitatu.
[chinja] Tsika
Mukutaura kwemazuva ose kuradanura zvinoreva kurebesa tambo nenzira yokubhedhenura kana kumononora - (uncoil).


text:
Akiso
Muchidzidzo chePimanyika Akiso (Axis) inoreva mutsetse unoshandiswa kufananidza kuumbwa kwakaitwa zviumbwa kana pari kutaurwa nhau yekupimirana. Chiumbwa kana chiine kupimirana, zvinoreva kuti zviri kumativi ose emutsetse weAkiso zvinenge zvakafanana pakuenzanza huremu nekuumbwa kwazvo.
Takatarisana neEarth, akiso yekuzeya inoreva mutsetse wemonerapo panove ndipo panoziririka Earth kamwe pamusi mumwe - izvi zvinokonzera kubuda nokudoka kwezuva. Akiso iyi mutsetse unobatananidza North pole neSouth pole. Earth inoziririka kamwe pamusi umwe ichizvimonerera paAkiso iyoyi - kamwe pa24 maawa.


text:
Kutsinhanisa
Shoko rokuti kutsinhanisa (Exchange in English) rinoreva kupesana kwenhumbi dzirikutengeswa nemari, kana kupesana kwenhumbi dziri kutengeswa nedzimwe nhumbi dziri kutengeswa. Apa nenhumbi nenhumbi kana nhumbi nemari zvinenge zviine hukoshi hwakaenzana. Paya munhu anotenga chingwa kuchitoro tingati pane kutenderana kuti chingwa nemari yapiwa zvakakosha zvakaenzana.
[chinja] Tsika
MuBhaibheri kubhuku raLeviticus chitsauko 27 ndima ya 33 panotaurwa kuvaLevi kuti:
- Haafaniri kucherechedza kuti chakanaka kana kuti chakaipa, kana kuchitsinhanisa nechimwe; kana achinge atsinhanisa nechimwe zvose zviri zviviri, icho nechatsinhaniswa, zvichava zvitsvene; hazvingadzikinurwe.
- KuEnglish zvonzi, "He shall not inquire whether it is good or bad, nor shall he exchange it; and if he exchanges it at all, then the one exchanged for it shall be holy; it shall not be redeemed."
Ndima iyi yaitaura pamusoro pekutsinhanisa zvipfuyo zvinenge zvaverengwa kuti chikamu chaifanirwa kuripwa kuchegumi. Apa kutsinhanisa kwaireva exchanging kuEnglish.


text:
Mutwi
Muchidzidzo Pimanyika shoko rokuti Mutwi (Perpendicular, vertical) rinotsangudza uso kana mutsetse wakamira kuti tasa kubva panzvimbo kuenda mudenga kana pasi.
Muenzaniso ungapiwa itambo yakasungirwa padavi remuti yakaremedzwa nedombo kuzasi kwainoperera. Tambo iyi inoita mutwi kudzika kubva padavi. Iri shoko rinotoredzera kubva pamutswi unoshandiswa kutswa muduri; pano ndasiyanisa zvishomane, asi pfungwa ichinge iripo yokuti mutswi kana uchitswa muduri unouya umire kuita "vertical" kana pedyo nokuva "vertical".


text:
Dowokadzi
Takatarisana nevanhu dowokadzi (ova) zvinoreva dowo kana kuti zai rinobva kumunhukadzi rinogadzirwa mumakandiro maviri ari pamuviri wemukadzi. Panosangana dowokadzi nedoworume ndipo panobata mukadzi pamuviri mwana achitanga kuumbwa.
Mwedzi wega wega zvinotarisirwa kuti dowokadzi rimwe rinobuda kubva kumakandiro rodzika nechubu kuenda muchibereko chemukadzi. Mukadzi akasangana nemurume panguva iyi ndipo panotarisirwa kuti doworume rinobatana nedowokadzi zvichivamba kuwumba mwana. Kana zvichinge zvisina kuitika kuti mwana awumbwa chibereko chinorasa dowokadzi pamwe neropa rinobva mumadziro echibereko chemukadzi. Iyi ndiyo nguva yokutevera kana kuti kuenda kumwedzi.


text:
Fanza
Muchidzidzo fundoyetsimba, kufanza zvinoreva kushanduka kubva pakuve mutuvi kuenda pakuve mwando kunoitika pahujoto humwechete husingakwire kana kudzika. Mutuvi unoshanduka kuva godo kana hujoto hwasvika kana kudarika chimiso chekufanza - boiling point. Somuenzaniso, mvura inoshanduka kubva pakuve mutuvi kuenda pakuve mwando wemvura (water vapour) kana hujoto hwasvika kana kudarika hujoto 100oC.
Kujekesa
Kufanza kuri pamupanda wokusasauka. Musiyano ndewekuti kusasauka kunoitika chero nepahujoto huri pasi pechimiso chekufanza. Kufanza kunoitika nemudida uri pamusoro uye kufanza kunoitika kana hujoto hwasvika pachimiso chekufanza.
Somuenzaniso, mvura yasiyiwa mubhava panze pazuva inosasauka ikadakara kusvika pakupera ichingosasauka asi isina kumbofanza. Kupwa kwemvura iyi kunotora nguva yakareba zvinosiyana nemvura iri kufanza iri pamoto inokasira kupwa.


text:
English
Chirungu (English) mutauro unotaurwa serurimi rwamai kunyika yeBritain. Mutauro uyu wakapararira Pasirose kuburikidza nokutapwa kwakaitwa matunhu mazhinji nevanhu vakabva kuBritain vachienda kuCanada, United States of America, Australia, New Zealand, South Africa nedzimwewo nyika.
Mutauro weEnglish uchiri ndiwo mutauronunoshandiswa kuita bhizinisi, kudzidza, kunyora mutemo kunyika dzakanga dzakatapwa. Nyika zhinji dzemuAfrica hadzisati dzasvika pakuita zvinyorwa zvemitemo, bhizinisi nemitauro yavanhu vatema venyika dzemuAfrica.


text:
Asia
Asia ndiro ziendaenda redunhu rakabatana neAfrica neEurope. Asia ndieo ziwumbe rakakura pana ose pahuwandu hwevanhu uye kukura kwedunhu racho.
[chinja] Taranyika
Asia ndiyo chikamu chiri kumabvazuva kweziendanakuenda reEurasia. Asia neEurope dzine muganhu pachisuvi chemvura chiri pamakomo eUral neCaucasus, parwizi Ural, negungwa Caspian Sea neBlack Sea. Dzinoganhurana zvakare pamvura inobatanidza Black Sea neAegean Sea. KuMaodzanyemba kweEurope kune Artic Sea nemamwe makungwa, kuMadokero kune gungwa Atlantic, kuChamhembe kune gungwa Mediterranean neBlack Sea nemuronga unobatanidza magungwa aya. Europe inopatsanurana neAfrica pagungwa reMediterranean iyo iri kuMaodzanyemba kweAfrica.
Kubva panyika yeTurkey zvichienda kumabvazuva inenge yava Asia, ichinobatanidzira Middle East, India, China, kunosvika kuKorea. Asia ine zvitsuwa zvakawanda zvinosanganisira Japan, Indonesia, Malaysia, Philiphines, Taiwan, Hong Kong, nezvimwewo.
Nyika dzine hugari hwevanhu vazhinji dziri muAsia dzinoti, China, India, neIndonesia. Russia ndiyo nyika yakanyanya kukura muziwumbe reAsia.


text:
Muranda
Muranda (Slave in English) munhu anoonekwa nekubatwa senhumbi kana chimwe chinhu chinotengwa; uye munhu anomanikidzwa kushanda pasina muripo waanopiwa. Munhu ari muhuranda: anomanikidzwa kugara panzvimbo paasiri kuda; anomanikidzwa kubata mabasa asingade; anoshanda asina muripo; anomanikidzwa kuroora kana kuroorwa; anokwanisa kumanikidzwa kushanda mumawuto achiri mudiki.
Kugara nevaranda uye kutenga nokutengesa varanda itsika yaiitwa nemarudzi mazhinji pasi rose. Huranda hwaiveko munhoroondo yevagari veAfrica; Asia; Europe kana America. Vanhu vaitora varanda verudzi rwavo vane ganda rakafanana neravo kana kuti vaitenga varanda vanobva kune mamwe marudzi. Munhu aigona kuita muranda: mushure mokukundika kubhadara chikwereti; mushure mekutapwa muhondo; atengeswa neverudzi rwake; adzingwa mumusha nezvikonzero zvakasiyana.
Huranda hune nhoorondo huru inozivikanwa kunyanya ndiwo Huranda hwekuyambutswa Atlantic hwakatapa vanhu vatema vazhinji kubva kuAfrica vachiendeswa kuAmerica neEurope. Uhwu huranda kunodanwa muEnglish kunzi "Trans-Atlantic Slave Trade" nokuti vatapwa vaiyambutswa gungwa reAtlantic vachiendeswa kumhiri kwaro kuAmerica neEurope.
Huranda uhwu hwekuyambutswa kwevatema ndicho chikonzero kuine vanhu vatema vazhinji kunyika dzekuEurope, North America neSouth America. Huranda uhwu hwakapera mushure mekutarwa kwemitemo munyika idzoddzi inova mitemo yairambidza kutengeswa kwevaranda uye kuva nevaranda.
Pari nhasi vamwe vanoti huranda huchiriko muchivande pasirose. Kune huranda hwekushandiswa: muminda; mumawuto; muchipfambi mudzimba nedzimwe nzira dzakasiyana.


text:
Mari
Mari (money in English) inzira yekupima nayo hukoshi hwezvinhu zvinotengeseranwa zvinosanganisira, nhumbi, mhuka, mudziyo, basa, hushumiri nezvimwewo zvinotengwa nemuripo wemari. Makaerkare vanhu vaitengeserana vachipanana zvinhu zvacho chaizvo zvinodiwa, sokuti aive nechibage aikwanisa kuripa vamushandira kumunda nechibage chakare.
Nokufamba kwenguva vanhu vakatanga kutenga nemari yaigadzirwa nesimbi kana nezvimwe zvishongo zvaikosheswa panguva iyoyo. apkushanda kwemari, chinhu chinopiwa hukoshi hunoenderana nehuremu uye basa rakashandwa kuti chinhu ichi chivepo. Mutengo unotarwawo zvichienderana nekuti chinhu ichi chinowanikwa kana kushayika zvakadii.
Mamwe Mazita emari ndiwo anoti: mbong'o, shagi, mashereni.
Kubatwa nekurongwa kwemashandisirwo emari kunonzi Muduso - muZimbabwe Tendai Biti ndiye gurukota rinowona nezveMuduso - inonzi Finance kuEnglish.


text:
Madirano eNzizi
Madirano (river confluence) enzizi zvinoreva panosangana nzizi dzichiva rwizi rumwe. Kubva panosangana nzizi mbiri, rwizi runoyenda mberi runokwanisa kupiwa zita idzwa rakasiyana nenzizi dzokutanga kana kuti runotora zita rerumwe rwizi rwapinda pamadirano.
- Somuenzaniso kubva pamadirano arwizi Mupfure narwizi Munyati, zita rerwizi rwunoyenda mberi rinoshanduka kuva rwizi Sanyati.
- Mune dzimwe nguva rwizi rwunoenda mberi kubva pamadirano rwunotora zita reimwe yenzizi dzasvika pamadirano. Sokuti panodira rwizi Sanyati muna rwizi Zambezi, rwizi rwunoenda mberi rwutora zita rokuti Zambezi.


text:
Muvandu wemishonga
Kuvanduka kwemishonga (chemical reaction) zvinoreva kushanduka kunoita kuringaniswa nekubatanidzwa kwakaitwa maatomu ari pamishonga. Kuvanduka kwemishonga kunoonekwa kana chimwe chezvinotevera chaitika:
- Mishonga yasanganiswa,
- Hujoto hwakwira kana kudzika,
- Puresha yakwira kana kudzika.
- Hutapiri hwemushonga kana huchinge hwakwira kana kudzika.
Shoko rokuti kuvanduka rinotaura kushanduka kana kuchinja; zvoreva kuti panoitika “chemical reaction” mishonga inoshanduka chimiro kuburikidza nemuvandu unenge uchiitika. Zvakafanira parizvino kuonesana kuti mushonga uri pamhene pane mhepo uri kutosangana nemhepo ipapo panosangana mhepo nemushonga. Muchidzidzo chezvemishonga mhepo itori mushonga une magasi akasiyana-siyana. Saka kana mushonga uyu uchikwanisa kuita muvandu nemhepo unototanga kuita. Zvakafanana ne iron iri pane mhepo nemvura inotanga kuita ngura.
[chinja] Murumba weKuvanduka kweMishonga
Muvandu wemishonga unokwanisa kuitika nokukasira kana kunoitika kuchinonoka zvichienderana: nemishonga yacho yasanganiswa; uye kuti mishonga iri pahujoto hwakadii nemutsindo wakadii.
Somuenzaniso gasi rinonzi oxygen rikasanganiswa negasi rinonzi hydrogen pahujoto 100oC nemutsindo 1 atmosphere, panoitika muvandu unobuditsa mvura; muvandu uyu unoitika nokukasira kwakanyanya. Pakuvanduka uko panonzwikwa kuputika.
Panoita iron ngura inenge yasangana nemvura – kuvanduka uku kunoitika kuchinonoka nenzira isina kuputika.
Pano pari kuumbwa mazwi matsva anokwanisa kuzoshandurwa kana mutauro wedu wokura. Chikumbiriso kuti musashandura kana musingaunze shoko idzva. Tarisai nhasi English inodana kukwata kwemabwe kuti volcano zvichibva pazita ramwari wemaRoman weMoto nemarimi emoto. Zita iroro rakapfumbira kusvika nanhasi kunyangwe ruzivo rwavepo rwokuti "volcano" hainei nechekuita na"Vulcan" mwari wemaGreek.


text:
Kukorora Simbi
Kukorora simbi (metal extraction in English) zvinoreva kuita mabasa eshandura dzinobuditsa simbi kubva muchitofu, hutapiri hwesimbi huchiwedzerwa kudzamara simbi yasvika pakunatswa.
[chinja] Mazwi anoshandiswa
Mhandamabwe michina inobanda matombo echitofu. Matombo anenge abva pasi pemugodhi kuti anotsemurwa kuti ave madiki. Matombo echitofu anenge aputitswa pasi pemugodhi anobuditswa akakura kuita 20-50 cm. Matombo aya anotsemurwa neshaya (dzesimbi hukutu) dzemhandamabwe dzinorova nekumanika matombo aya pakati, izvi zvichikonzera matombo aya kuti atsemuke. Panozopera basa remhandamabwe, matombo anenge apwanyiwa atsetseka kuita 2-5 cm.
Chigayo (Mill in English) muchina unotsetsa chitofu chinenge chabva kubandwa ne mhandamabwe. Chitofu chinotsetsewa kusika chaita sejecha chiine tsanga dziri pasi pe 100 micrometer.
Kutapidza zvinoreva kutsauranisa muchegwa wakakosha nemuchegwa wemanyara. Muchegwa ndiwo matombo akatakura simbi; aya matombo anochengetwa achipinda mune dzimwe shandura dzinowedzera hutapiri hwesimbi. Chinangwa chekutapidza ndechekuti pakupedzisira simbi ive ine hutapiri hunoramba huchikwira kudzamara yasvika pakunatswa.
Muchegwa wemanyara (gangue mineral) zvinoreva muchegwa uri muchitofu unoraswa nokuti hauna mari. Mambara ndiwo matombo asiri kudiwa asina kukosha; aya matombo anoraswa kumotoro achingobva pasi pemugodhi.
Kunatsa zvinoreva kuchenesa simbi kunobvisa manyara asingadiwe musimbi iyi. Kunatswa kunonyanya kutaurwa kana simbi yava kusvika pahutapiri hungaita 90% yesimbi. MuZimbabwe tine: Bindura Smelter and Refinery; Empress Nickel Refinery; Zimasco; ZimAlloys, dzinova Kambani dzinonatsa simbi.


text:
Dare Rotambira Chikumbiro chaVaMugabe Chekuti Sarudzo Dziitwe Gore Rinouya
Dare repamusoro neChipiri rakapa mutongo wekuti zuva resarudzo dzemunzvimbo nhatu dzekuMatabeleland dzisina vamiriri, dziitwe gore rinouya muna Kurume sechikumbiro chainge chaitwa nemutungamiri wenyika, VaRobert Mugabe.
Mutungamiri wenyika, VaRobert Mugabe
xMutungamiri wenyika, VaRobert Mugabe
Blessing Zului
02.10.2012
WASHINGTON — Dare repamusoro neChipiri rakapa mutongo wekuti zuva resarudzo dzemunzvimbo nhatu dzekuMatabeleland dzisina vamiriri, dziitwe gore rinouya muna Kurume sechikumbiro chainge chaitwa nemutungamiri wenyika, VaRobert Mugabe.
Dare repamusoro soro reSupreme Court rakanga rati VaMugabe vanofanira kuti vatare zuva resarudzo munzvimbo dzaimirirwa naVaAbednico Bhebhe - Nkayi South; Njabuliso Mguni – Lupane East; pamwe nava Norman Mpofu - Bulilima East, asi vakaenda kunokumbira dare repamusoro kuti vapihwe nguva yakati rebeyi.
Vamiriri venzvimbo idzi vakadzingwa mubato reMDC inotungamirwa naVaWelshman Ncube muna 2009, izvo zvakaita kuti vadzingwe mudare reparamende. Kubva panguva iyi vanhu vemunzvimbo idzi havana vamiriri.
Mutongi wedare reHigh Court, VaGeorge Chiweshe, avo vaimbove musoja, vati zvikonzero zvekuti sei vapa mutongo uyu vachazviburitsa munguva inotevera. Gweta raVaMugabe, VaRay Goba, vanoti mutungamiri wenyika ari kuda kuti sarudzo dziitwe asi chiri kunetsa inyaya yemari yekuita sarudzo idzo.
VaGoba vanotiwo VaMugabe vari kutenderana nevamwe vavo vari muhurumende yemubatanidzwa kuti sarudzo dziitwe gore rinouya panozongoitwa sarudzo dzenyika yose.
Asi rimwe remagweta evari kupikisa izvi, VaTawanda Zhuwarara veZimbabwe Lawyers for Human Rights, vanoti zvinhu zvinoshamisa kuti hurumende inoda kutyora mitemo yenyika ichiti haina mari.
VaBhebhe vaudza Studio 7 kuti havasati vaona nezvemutongo uyu nekudaro hapana chavangataure pari zvino.
Vanoona nezvekuburitswa kwemashoko musangano reZimbabwe Lawyers for Human Rights, VaKumbirai Mafunda vanoti VaChiweshe havana kupa zvikonzero zvapa kuti vatambire chikumbiro chaVaMugabe.
Hurukuro naVaKumbirai Mafunda


text:
Chiroto
Chiroto (dream) zvinoreva zviitiko zvinooenekwa kana kunzwikwa nemunhu akakotsira, zvingava zvakanaka kana zvakaipa. Vanhu vanorota zvakasiyana; vamwe vanorota zvavaswera vachiita, vamwe zvisinei nezvavaita, imwe nguva vamwe vanorota zvinoyambira kuti chii chiri kuuya mberi. Nokumwe kutaura chiroto chinonzi hope
[chinja] Tsika
MuBhaibheri Mambo weEgypt akarota hope achiona ndonda dzemombe nomwe dzichidya mombe dzakakora nomwe. Hope idzi dzakadudzirwa naJoseph achiti dzaireva makore manomwe emaguta aizoteverwa nemakore manomwe enzara.


text:
Gonyonhatu tsazakose
Muchidzidzo chePimanyika, gonyonhatu tsazakose (equilateral triangle) igonyonhatu rine mativi ose akaenza uye gonyo nhatu dzose dzakaenzana. Makonya ari mukati megonyonahatu tsazakose ane chidzudzani, imwe neimwe ine 60o. Chivakamberi chokuti tsaza- chinobva pazwi rechiManyika rokuti tsazana rinoreva kuenzana kana kuti equal kuEnglish.
[chinja] Zvifaniro zvegonyonhatu tsazakose
Kana mativi egonyonhatu tsazakose akareba nhambwe a, tinokwanisa kunyora tsazaniso dzinotevera kutsanangudza zvifaniro (properties) zvechiumbwa ichi:
Ruvanze, A = (3)(1/2).a2/2
Pimamuganhu, P = 3a
Hudzamu, h = (3)(1/2).a


text:
Mutsendo
Muchidzidzo chePimanyika, mutsendo (Plane, flat area) izwi rinoreva uso hwakatichechetere kunge pamusoro pemvura. Mutsendo unogonga kunge wakamiswa wakaita mutwi kana kurara kuti sandarara (horizontal) kana kurereka neipi zvayo gonya. Mutsendo uso hune nzenda mbiri chete, hwasha nehurefu; mutsendo hauna hudzamu. Somuenzaniso kana takatarisa pamusoro petafura yakanatsa kukwenenzverwa tinenge tiri kuona mutsendo
Izwi iri ririkutorwa kubva pamutsendo chinova chombo chinoshandiswa nevanoveza mapuranga. Mutsendo (plane kuEnglish) unoshandiswa kuveza mapuranga kuti puranga rive neuso hwakati chechetere husina makomba uye husina kumanzika.


text:
Skweya
Muchidzidzo chePimanyika (Geometry), skweya (Square) chiumbwa chine mativi mana ose akaenzana negonya ina dzose dzakaenzana. Skweya riri mumupanda wegonyaina.
[chinja] Pimamuganhu neNharaunda
Pimamuganhu yeskweya rine mativi akareba nhambwe K inowanikwa netsazaniso inoti:
Pimamuganhu, P = 4.K,
uye Nharaunda yeSkweya inowanikwa netsazaniso inoti:
Nharaunda, A = K2
[chinja] Zvifaniro zveSkweya
Skweya iri mumupanda wegonyaina tsazamativi negonyaina tsazamakonya, saka zvinoreva kuti ine zvose zvifaniro (properties) zviumbwa zviviri izvi; sokuti:
- Guramakonya mbiri dzinochekana negonya re 90o uye dzinochekana kuita zvikamu zviviri zvakaenzana.
- Guramakonya dzeSkweya dzinocheka makonya muzvikamu zviviri zvakaenzana.
- Mativi akatarisana eSkweya akaenzana uye akati sambamba.
- Guramakonya mbiri dzeSkweya dzakaenzana
- Makonya ose ari mana eSkweya akaenza ari 90o


text:
Sambamba
Muchidzidzo chePimanyika, sambamba (parallel) izwi rinotsangangudza mitsetse miviri yakati twasa yakataramukana nhambwe dzakaenzana panzvimbo dzose kana nhambwe ichipimwa pakati pemitsetse iyi. Apa nhambwe inofanirwa kunge iri kupimwa kuchitevedzwa mitsetse wechitatu unocheka mitsetse miviri yokutanga. Mutsetse wechitatu unofanirwa kunge uchicheka miviri iyi pamukwava une gonyo rakaenzana panzvimbo dzose. Muenzaniso wemitsetse wakati sambamba isimbi mbiri dzenjanji nokuti dzinofamba dzakayererana asi dzisingapesane.


text:
Chisuvi chemvura
Muchidzidzo cheTaranyika, chisuvi chemvura (watershed in English) zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana. Nokumwe kutaura nzvimbo yakakwirira inopatsanura nzizi inonzi muzanda.
Somuenzaniso muZimbabwe chisuvi chemvura chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.
Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi. Nzizi dzinoti: rwizi Mazowe; rwizi Munyati; rwizi Hunyani dzinoyerera dzichinodira muna Zambezi.
Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.


text:
Tsivatsaona
Mukushanda kunoita hushangazhi, Tsivatsaona chirongwa chinobatsira vemabhizinisi munguva yokunge nzvimbo dzavo dzehushangazhi dzarasikirwa nemari kuburikidza nenjodzi dzinoitika muhushangazhi. Vamabhizinisi vanoripa muripo kuKambani dzeTsivatsaona (Insurance) mwedzi wega-wega; musi unoitika tsaona munzvimbo yehushangazhi, makambani eTsivatsaona anotsiva hukoshi hwechinhu chinenge charasika mutsaona. Izvi zvinobatsira kuti vemabhizinisi vakwanise kudzoka pakushanda zvakare mushure metsaona. Kambani dzeTsivatsaona dzinogamuchira mudeme-mudeme kubva kumabhizinisi akawanda, izvi zvichibatsira kuti pave nehomwe yemari inoshandiswa musi unoitika tsaona kune avo vanenge vakaita mudeme-mudeme.


text:
Africa
Africa ndiro ziwumbe riri panzvimbo yechipiri pakukura kwenharaunda uye Africa ndiyo yechipiri pakuwanda kwehugari hwavanhu ichitevera Asia. Nharaunda yeAfrica yakakura kusvika 30.2 million km², izvi zvichisanganisira zvitsuwa zviri pedyo nayo. Chikamu chinosvika 6% yenharaunda yeEarth chinotorwa ne ziwumbe reAfrica uye chikamu chinosvika 20.4% chevhu chiri muAfrica.
Africa yakapoteredzwa ne: gungwa reMediteranean kuMaodzanyemba; gungwa reIndian Ocean kuMabvazuva nekuChamhembe; negungwa reAtlantic kuMadokero nekuChamhembe. Madagascar ndiyo chitsuwa chikuru chinoverengwa kuva mudunhu reAfrica. Zvimwe zvitsuwa zvinosanganisira: Seychelles; Mauritius; Cape Verde; Equitorial Guinea; Robben Island; Zanzibar nezvimwewo zvidiki.
Africa ine vanhu vanosvika 1.0 billion vazhinji vacho vanhu vatema.
Vanhu vekuEurope vakapamba Africa mumwaka wechizana 19 (19th century); pakazopera mwaka wechizana 20 Africa yose yanga yawana rusununguko. Ghana ndiyo yakatanga kuwana rusununguko mugore ra1957 , Namibia ndiyo yakapedzisira mugore ra1990.
[chinja] Taranyika
Africa inopatsanurana neEurope pagungwa reMediterranean ichinobatana neAsia paSuez panova panocheka napo muronga Suez Canal. Dunhu reSinai riri mhiri kwemuronga Suez Canal munyika yeEgypt rinoverengwa kunzi riri muAfrica.
Nzvimbo iri kwakanyanya kuenda kuMaodzanyemba inonzi Ras ben Sakka, Tunisia (37°21' N) ; iri kwakanyanya kuenda kuChamhembe inonzi Cape Agulhas muSouth Africa (34°51'15" S). Pakati penzvimbo idzi pane nhambwe inokwana 8000km. Kwakanyanya kuenda kuMabvazuva kune Ras Hafun iri muSomalia (51°27'52" E); kwakanyanya kuenda kuMadokero kune Cape Verde (17°33'22" W). Kubva paRas Hafun kusvika kuCape Verde pane nhambwe inosvika 7,400km. Muganhu wemahombekombe eAfrica negungwa wakareba 26,000km.
Nyika hombesa muAfrica inonzi Algeria, nyika dukusa inonzi Seychelles inova chaunga chezvitsuwa zviri kuMabvazuva kweAfrica. Nyika dukusa paziwumbe rakabatana inonzi Gambia.
[chinja] Vanhu vemuAfrica
Huwandu hwevagari veAfrica hwakakwira zvakanyanya pamakore makumi mana (40) apfuura, nokudaro Africa ine vanhu vazhinji vechidiki. Mune dzimwe nyika dzeAfrica chikamu chinodarika 50% yevanhu vari pasi pamakore 25 ekuberekwa. Huwandu hwevanhu muAfrica hwakakwira kubva pa 221 million muna 1950 kusvika pa 1.0 billion muna 2009.
Marudzi evanhu vanotaura mitauro yechiBantu ndivo vakawanda mudunhu rinobva pakati peAfrica zvichienda kuchamhembe nekuchamhembe kwakadziva kumabvazuva. Mudunhu iri munowanikwawo marudzi vatematema vechiNile vanowanikwa kuSouthern Sudan nekuMabvazuva kweAfrica, pamwe nemaSwahili uye maKhoikhoi vanowanikwa kuchamhembe kweAfrica. Marudzi emaKhoikhoi ndiwo anonzi akatanaga kusvika kuchamhembe kweAfrica kuchizotevera vatauri vendimi dzechiBantu. MaKhoikhoi ndivo vane rudzi runonzi San kana kuti rwainzi Bushmen kare.
KuMaodzanyemba kweAfrica kune mapoka maviri: Berber neArab kumadokero; vaEgypt nevaLibya kumavirira. Verudzi rwechiArab vakasvika mudunhu iri mwaka wechizana 7, vakaunza mutauro weArabic nechinamato cheIslam kunzvimno idzi. Vanhu veMarudzi aShem vakauyawo mudunhu iri vachisanganisira: vaPhoenician nevaHysko - maGreek nemaRoman vakagarawo munzvimbo iyi. Verudzi Berber ndivo ruzhinji munyika yeMorroco uye muAlgeria mune maBerber vane chitsama chakati kuti. Rudzi urwu ndirwo rune vanhu vanogara mugwenga reSahara kunyanya.
Munyika dzeEritrea neEthiopia mune vaAmhara neTigryans vanotaura mitauro yemarudzi aShem iri pamupanda wendimi dzeAfro-Asiatic. Mudunhu rimwechetero mune vaOromo nevaSomali vanotaura mitauro yemarudzi aCush iri pamupanda wendimi dzeAfro-Asiatic.
Mumwaka wakanga Africa ichiri pasi peVarungu kwakanga kuine varungu munyika zhinji asi iye zvino vasara vane chitsama munyika shoma. Mumakore akawana nyika dzeAfrica kuzvitonga varungu vakatama kubva munyika dzinoti: Algeria, Kenya, Congo, Rhodesia, Mozambique neAngola. Zvinofungirwa kuti maPortuguese vanokwana 1.0 millin vakabuda muAfrica mumwaka 1960-1979. Parizvino varungu vanowanikwa vashoma munyika dzinoti: South Africa, Zimbabwe, Namibia neRéunion. Nyika ine varungu vakawanda ndiyo South Africa uye nyika iyi ndiyo ine verudzi rwechiJudah zvakanyanya muAfrica - zvinonzi South Africa ine 71,000 verudzi rwemaJudah. Marudzi ane madzitateguru vekuEurope anosanganisira, Afrikaner, Anglo-Africans (vakabva Britain) uye Coloureds.
Kuuya kweVarungu vakauya nechitsama chevanhu vakabva kuAsia zvikurusei marudzi eIndia. Misha inogara marudzi echiIndia inowanikwa muSouth Africa uye muKenya neTanzania. Zvitsuwa zviri mugungwa Indian Ocean zvakagarwa vevanhu vakabva kuAsia - imwe nguva vairoorana neVanhu vemuAfrica pamwe neveEurope. Vanhu vari muMadagascar ndeverudzi rweAustronesian asi vanosangana nemarudzi anoti Bantu, Arab, Indian and European. Mumwaka wachizana 20 kumahombekombe eAfrica kumabvazuva nekumadokero kwakasvikavo vane chitsama vemarudzi eku Lebanon neChina.
[chinja] Mitauro
Pakuverengwa kwemitauro yemuAfrica , kunonzi ziwumbe iri rine mitauro inosvika zviuru zviviri, (2000). Mitauro iyi mizhinji ndeye muAfrica asi kune imwewo yakauya kubva kuEurope neAsia. Kunonzi Africa ndiyo nzvimbo ine vanhu vanotaura mitauro mizhinji pane dzimwe dzose.
[chinja] Nzizi dzeAfrica
[chinja] Rwizi Nile
Rwizi Nile ndirwo rwakanyanya kureba Pasirose ruchiyerera nhambwe inoita 6,650km. Nile inopinda munyika dzinoti: Burundi; Rwanda; Democratic Republic of Congo; Tanzania; Kenya; Uganda; Ethiopia neEgypt.
[chinja] Rwizi Zambezi
KuChamhembe kweAfrica, Rwizi Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
[chinja] Njodzi muAfrica
- Mugore ra2011 mumwedzi waMarch nyika yeJapan yakaita kudengenyeka kwenyika kwakasumudza mvura kubva mugungwa ikaita mafashama padunhu. Chiitiko ichi chakaparadza zvivakwa zvizhinji nehupenyu hwevanhu.
- KuChamhembe kweAfrica kundengenyeka kwenyika kushoma; mugore ra2001 South Africa, Botswana neZimbabwe dzakanzwawo kundengenyeka kwenyika asi hapana zvivakwa zvakaparadzwa. Padambudziko iri musiki wakati ropafadza mudunhu reAfrica.
- MuAfrica mune zvikwatamabwe zvinozikanwa zvinoti: Kilimanjaro; Nyiragongo; Nyamuragira nezvimwewo kuNigeria neSouth Africa. Zvimwechetezvo nekudengenyeka kwenyika, chiitiko chinonzi chikwatamabwe kashoma kuitika muziwumbe reAfrica.


text:
Ndebvu
Muchidzidzo chezvipenyu, ndebvu (beard in English) zvinoreva vhudzi rinokura: pamutsipa; pachirebvu nepamatama emurume anenge ayaruka. Ndebvu dzinokurawo pazasi pemhuno pamuromo wepamusoro.
Ndebvu dzinotanga kubuda panguva yokubva zera (puberty) dzichisundwa nechidenhi chinonzi "dihyrotestosterone" chinogadzirwa zvichibva pa "testosterone".
Chinamato chemapostori muZimbabwe chinotenda kuchengeta ndebvu dzisina kugerwa, dzinowonekwa sechishongo pavarume. Chinamato chemaJudah chine vamwe vanochengetawo ndebvu dzisina kugerwa.
Munzvimbo dzehushangazhi vamwe vanowona ndebvu sedzisina kutsvinda saka vanokurudzira kugera ndebvu.


text:
Hungwe
Hungwe (African Fish Eagle) ishiri huru inowanikwa muAfrica kuchamhembe kweSahara. Shiri iyi inogara munzvimbo dzine mvura yakawanda pane nzizi huru, madhamu kana nyanza; apa dzinenge dzichitevera pane chokudya chakawanda. Hungwe ndiwo shiri iri pamureza weZimbabwe, zvakare ndiyo iri pamureza weZambia.
[chinja] Chimiro cheHungwe
Hungwe ishiri huru; nzvari inokura kuita huremu 3.2-3.6kg, mukono uchiita 2-2.5kg pahuremu. Mukono unotambanuka mapapiro achipimwa 2m, iyo nzvari ichiita mapapiro anotambanuka 2.4m. Muviri wayo unokura kusvika 63-75cm dzokureba.
Muviri wehungwe yakura une ruvara rwe brown, namapapiro eshure matema ane simba samare. Musoro nemuswe wayo muchenachena, icho chiso chiri che yellow chsina makushe. Kudya kwehungwe ndizo hove dzainonyukura mumvura asi inodyawo dzimwe shiri dzinotambra pamvura. Anoinzwa kuchema kwayo hungwe anotorangaridzwa kumusha kuAfrica.
[chinja] Kwainogara
Hungwe inowanikwa kune mitumbi yemvura zhinji kune nyanza, madziva, nenzizi; zvakare inowanikwawo pedyo negungwa panosvika nzizi dzichidira mugungwa. Shiri iyi mumusha mayo muAfrica mainowanikwa kuchamhembe kwegwenga reSahara. Nzvimbo dzinoonekwa hungwe kunyanya dzinosanganisira: rwizi Orange kuSouth Africa neNamibia; Okavango kuBotswana; neNyanza yeMalawi. Shiri iyi inonzi inotambirawo kuNyanza Victoria nedzimwe nzvimbo dzine nyanza kuCentral Africa.
[chinja] Kuberekana
Mikono inotanda nzvari munguva yechirimo apo mvura inenge yakaderera. Zvinofungirwa kuti hungwe inotanda hadzi imwe kwehupenyu hwayo hwose. Mukono nehadzi zvinovaka matendere maviri kana kudarika dzichizopota dzichidzokera kumatendere aya. Nokuti dendere rimwe rinokwanisa kushandiswa kakawanda richivakurudzwa nguva dzose, dendere rinogumisidza rakura zvotambarara kuita 2m uye 1.2m pahudzamu . Matendere mazhinji anovakwa mumiti mikuru achivakwa netsotso dzemiti.
Nzvari inokandira zai rimwe kusvika kumatatu; mazai aya machena ane mavara matsvuku. Nzvari ndiyo inorinda mazai asi mukono unorindawo kana nzvari yaenda kunovhima. Mazai anorindirwa mazuva 42-45 asati achechenya. Mazai anokwanisa kuchechenya pamazuva akataramukana, kana zvakadai nhiyo huru ine musambo wekuuraya dzimwe ndiki. Nhiyo dzehungwe dzinogara mudendere kwemazuva 70-75, kwapera mavhiki manomwe (8) nhioy idzi dzinenge dzozvitsvakira chikafu dzochitanga kubuda mudendere.
[chinja] Tsika
Hungwe ndiyo shiri iri pa"Court of Arms" dzenyika dzinoti, Namibia, Zamabia neSouth Sudan. Ndiwo zvakare iri pamureza weZimbabwe nepamureza weZambia.


text:
Mbizi
Mbizi (zebra in English) imhuka yemusango inozivikanwa namawururwi (kana kuti mitsetse) machena nematema. mhuka iyi iri mumhuri imwe ine: bhiza nembongoro. Iyo mbizi yazosiyana nana bhururu vayo pakuti haina kupfuyiwa. Mbizi dzinogara mumatanga ane mhuka 10-30 imwe nguva kudarika.
[chinja] Kuberekana
Mbizi nzvari dzinokasira kuyaruka pane mikono; nzvari inokwanisa kubereka mhuru yave nemakore matatu ekuzvarwa. Mikono inozotanga kutanda hadzi kana yave nemakore mashanu kana matanhatu (5-6). Nzvari dzinoberaka mhuru imwe kamwe pamwedzi gumi nemiviri (12); yoyamwisa kwegore rose. Mhuru yembizi inokwanisa kumira, kufamba, nekuyamwa nenguva diki mushure mekuzvarwa.


text:
Bvungapfunga
Mhute kana yakanyanya kukora inonzi bvungapfunga. Musiyano uripo pakati pemhute nebvungapfunga kuwanda kwacho kunodzivira kuwona zviri mberi. Mhute ikange yakora zvokuti zviri panhambwe inokwana 200m hazvichaoneke; ndipo painonzi bvungapfunga.
Mhute chiitiko chinoonekwa kana tumadonhwe twemvura tuchiyangarara mumhepo. Mhute inoitika ichikonzerwa nemamirio ekunze kana kuti pakutubuka kwechikwatamabwe. Inonyanaya kuonekwa apo pane mhepo inotonhora iri pamusoro pemvura inodziya. Kumwe kuitika kwemhute kunoonekwa pakufema pamusi wekuti kunze kune chando. Kupfungaira kunoonekwa kuchibuda pamuromo nemhuno inotova mhute.
MuZimbabwe mhute inoonekwa pedyo nemadhamu munguva yechando; chiitiko ichi chinoonekwa rungwanani padhamu reMazowe. Mhute inokonzera kuti zviri kure zvisanatse kuonekwa, zvokuti vatyairi vemuchovha vanonetseka kuona kwavari kuenda.


text:
Nyauka
Muchidzidzo fundoyetsimba, kunyauka (melting) zvinoreva kushanduka kubva pakuve godo kuenda pakuve mutuvi. Godo rinoshanduka kuva mutuvi kana hujoto hwakwira kusvika pachimiso chekugwamba - freezing point. Somuenzaniso magodo emvura (ice) anotanga kunyauka kana hujoto hwasvika 0oC.
Kujekesa
Muchinyorwa chino izwi reEnglish rinoti dissolving ndiro richanzi kunyungudika; izwi reEnglish rinoti melting ndiro richanzi kunyauka. Mukutaura kwamazuva ose mazwi maviri eEnglish aya anositurikirwa neshoko rimwe rokuti kunyungudika.
Mashoko aya akasiyana pakuti kunyauka zvinoreva kushanduka kubva pakuva godo kuenda pakuva mutuvi kuburikidza nekukwira kwehujoto hwasvika kana kupfuura pachimiso chekugwamba.
Kunyungudika zvinoreva kutsakakatika kwechiro mumutuvi kana zviviri zvichinge zvasanganiswa. Sokuti shuga inonyungudika mumvura.
Muhushangazhi hwemugodhi simbi dzinopiswa kusvika pahujoto 1300-1500o dzichinyauka kuita manyau akatsvuka nokupisa..


text:
Rudyi
Muchidzidzo Pimanyika, rudyi (right-hand in English) zvinoreva divi rinotarisa kuMaodzanyemba kana munhu akatarisa kuMadokero. Divi iri ndiro divi rakapesana nekune moyo wemunhu. Vanhu vanoshandisa rudyi vakawanda kudarika avo vanoshandisa ruboshwe. Kunoitawo vamwe vane chipo chekugona kushandisa zvose ruboshwe nerudyi.
Verudzi rweChiShona vanokoshesa kumhoresana neruwoko rwerudyi; vamwe vanokoshesawo kudya vachishandisa ruwoko rwerudyi. Hazvitariswe zvakanaka kana munhu akagashira chinhu noruwoko rweruboshwe. Vabereki vanoedza napose kugombedzera vana kuti vashandise rudyi pakumhoresa, kudya, nokugashira. Makarekare vadzidzisi vaiedza napose kukurudzira vana vechikoro kuti vashandise ruwoko rwerudyi pakunyora nokuita mamwe mabasa.
Asi kune avo vane ruboshwe rwakasimba kwave kuita vamwe vanoshandisa ruboshwe irworwo kudya nokuti kwavari ndirwo rwune simba.


text:
Nhambwe
Muchidzidzo cheKupimanzvimbo, nhambwe (Distance) izwi rinotsanangudza kuti nzvimbo iri kure zvakadii kubva kune imwe. Nhambwe inopimwa nechiyero chinonzi mita - (metre).
[chinja] Mazwi anodudza nhambwe
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomho, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).


text:
Ziso
Ziso (eye in English) ndiyo nhengo yemuviri inogamuchira chiedza kubva kunze kuti tikwanise kuona zvakatikomberedza. Ziso richinge ragamuchira chiedza rinotumira zvagamuchirwa kuhuropi uko kunovakwa mufananidzo wechinhu chiri kupa chiedza ichi. Pari kudzi chiedza pari kurehwa chiedza chinobva pazvinhu zvose zvatinooona tichisanganisira kubva pazuva kana mwenje. kuti mumhu aone chinhu ziso rinenge ratogamuchira chiedza kubva kune chinhu chiri kuonekwa.
Vanhu nemhuka zhinji vane maziso ari pamusoro kana kuti pamaburi ari padehenya. Maziso ane ruvara rwakasiyana-siyana pavanhu vakasiyana.


text:
United Kingdom
United Kingdom (muchiShona: Humambo Hwakabatana weBhuriteni neMaodzanyemba Ayarendi) inyika iri kumadokero kweEurope uko kunobva vanhu vanotaura English, kunova ndiko kwakabva madzitateguru vevanhu vanogara kunyika dzinoti USA, Australia, neCanada. Inosi zivikanwa nezita rekuti Bhuriteni kana UK. Nyika iyi inosanganisira matunhu anoti Scotland, Wales, maodzanyemba Ireland neEngland. Nyika iyi yakavambwa nezvitsuwa zveGreat Britain, maodzanyemba-mabvazuva echitsuwa cheIreland netumwewo tutsuwa twakawanda. Dunhu remaodzanyemba Ireland ndiro rega dunhu reUK rinemuganhu panyika neimwe nyika - nyika yeIreland. Kunze kwamuganhu panyika uyu, nyika yeUK yakapoteredzwa nemakungwa anoti gungwa Atlantic, North Sea, English Channel neIrish Sea.
Nyika iyi ina mambokadzi anonzi Queen Elizabeth anova mutungamiri wenyika.


text:
Manicaland
Manicaland idunhu munyika yeZimbabwe.
[chinja] Nzvimbo
Dunhu rakapoteredzwa nedunhu reMashonaland East kumaodzanyemba, nyika yeMozambique kumabvazuva, dunhu reMasvingo nedunhu reMidlands kumadokero. Guta guru redunhu, Mutare (hugari:184,205)[1], rinova iro 265km kubva kuHarare, inova guta guru yenyika yeZimbabwe neguta rakakurisisa munyika iyoyo, netara.[2]
[chinja] Ongororo
Dunhu reManicaland rine nharaunda ye36,459 km2 nehugari hwemamirioni 1.57, sokubvira 2004.[3], and a population of approximately 1.57 million, as of 2004.[4] Guta reMutare ndiro guta guru redunhu.
[chinja] Zvikwata
Manicaland yakagovaniswa kuita zvikwata zvinomwe, Buhera, Chimanimani, Chipinge, Makoni, Chikwata Mutare iripakati, zvichisanganidza guta reMutare, Mutasa neNyanga irikumaodzanymba-madokero.
[chinja] Vanhu
Vanhu veku Manicaland vanotaura chiShona asi zvikwata zvakasiyana siyana zvinoitawo mitauro-pazasi (sub-dialect) wawo wega. Somuenzaniso, chikwata Mutasa chinoshandisa mutauro pazasi wechiManyika. Kuchikwata Makoni, vanhu vanoshandisa mutauro-pazasi unonzi Maungwe. vanhu vazhinji vanotevera zvinamato zvechivanhu asi vanoteverawo huKristu. Vazhinji maKristu vanova vatendi ve Kereke yeMethodist, vamwe veKereke yeEngland (kereke Anglican) asi vamwewo maRoma. Vamwewo vanopinda makereke echipostori.
[chinja] Zvikoro muManicaland
Kazhinji muManicaland munova nechikoro mukati metaramunyongo ye5km. Kune zvikoro zvakawanda zvepuraimari nesekondari zvinowanikwa mudunhu iri. Govaniso yezvikoro inoratidzwa mutafura iri pazasi.
[chinja] Kwakawanikwa Ruzivo
- ↑ Estimated Population of Mutare In 2004
- ↑ Road Distance Between Harare And Mutare With Map
- ↑ Surface Area of Manicaland District
- ↑ Estimated Population of Manicaland Province In 2004
- ↑ Manicaland Regional Education Office, 2004.


text:
Ketamhuka
Ketamhuka (Zoology in English) ibazi rechidzidzo cheKetazvipenyu rinotarisa zvemhuka. Zvarinobata zvinosanganisira: chimiro chemhuka, kubereka kwadzo, matunhu dzinogarwa nemhuka, uye kuti rudzi rwemhuka rwunorarama here kana kuti rwakatsakatika. Nyanzvi yakadzidzira chidzidzo ichi anonzi Chiketamhuka.
Shoko rokuti kuketa ishoko reslang yeChiShona rinoreva zvinosanganisira: kuziva, kuona, kuva nenjere, kuyeuka chawakamboona, kupatsanura, kuronga, zvichingodaro. Shoko rokuti kuketa ndiro riri pedyo kuturikira chivakashure chokuti -logy chinoshandiswa kuEnglish mumazwi anenge gynaecology, geology, biology. Saka Ketamhuka ibazi reruzivo pamusoro pemhuka.


text:
Vanozviti Vakarwa Hondo yeChimurenga Vonangana naVaBiti Vachiti Vanoda Mari Dzavo
Vanhu ava vaswera vari pamahofisi egurukota rezvemari, Va Tendai Biti, paNew Government Complex, vachiratidzira vachiti vanoda kuti mari yavari kupihwa nehurumende iwedzerwe.
Gurukota rezvemari, VaTendai Biti
xGurukota rezvemari, VaTendai Biti
Thomas Chiripasi
03.10.2012
HARARE — Vaimbove varwiri vehondo yeChimurenga, kana kuti war veterans, vachitsigirwa nevanhu vane zera rinoratidza kuti havana kupinda muhondo yerusununguko, vapinda muzuva rechipiri vachiratidzira pamahofisi egurukota rezvemari vachiti vanoda kuti mari dzavanopihwa dziwedzerwe.
Vanhu ava vaswera vari pamahofisi egurukota rezvemari, Va Tendai Biti, paNew Government Complex, vachiratidzira vachiti vanoda kuti mari yavari kupihwa nehurumende iwedzerwe.
Kuratidzira uku kwakatanga neChipiri masikati zvinonzi naVaBiti zvakonzera kuti vashandi vehurumnde vanoshandira panzvimbo iyi vanonoke kuenda kudzimba dzavo.
Vanga vachitungamira varatidziri ava, VaFanuel Matsenga, vanove political commissar wesangano revakarwa hondo mu Harare, vati mari dzavanopihwa pamwedzi pamwe nedzinotambiriswa vashandi dzinofanirwa kuwedzerwa.
Varatidziri ava vanoti vanoda kuti mari dzavari kupihwa dziwedzerwe kubva pamadhora zana nemakumi maviri pamwedzi kusvika pamazana matanhatu nemakumi maviri pamwedzi.
VaMatsenga vati gurukota rezvemari rinofanira kusiya basa kana izvi zvisina kuitika.
Asi VaBiti vanoti homwe yehurumende yakabooka zvekuti havakwanise kuita zviri kudiwa nevaratidziri ava. Vatiwo pane mutemo uripo unotara mari dzinofanirwa kupihwa vakarwa muhondo yerusununguko zvekuti ivo havakwanise kuushandura.
VaBiti vatiwo kuratidzira kuri kuitwa nevanhu ava pamahofisi avo hakuneyi nezvekuda kuwedzerwa mari nekuti vakarwa muhondo yerusunguko ava vari kutungamidza zvematongerwo enyika pamberi.
VaBiti vati havasi kuzofa vakabvuma kutyisidzirwa nevanhu ava vachiti zviri kuitwa nebazi ravo zvinhu zvinobatsira ruzhinji rwe Zimbabwe.
Muswere wese hapana basa raitwa mumapazi ehurumende anowona nezvemari, kuvandudzwa kwehupfumi, zvemitemo pamwe nedzidzo yepamusoro sezvo vashandi vehurumende vatadza kupinda mumahofisi aya nepamusana kwevanhu vanga vachiratidzira ava.
Bato raVaBiti rinoti vanozviti vanhu vakarwa muhondo yerusununguko ava vanofanirwa kuenda kunoratidzira kumahofisi egurukota rezvemigodhi, Va Obert Mpofu, pamwe nevamwe vakuru vakuru muZanu PF, avo rati vari kutyorera muhomwe dzavo mari dziri kubva kumangoda ekwaChiadzwa.


text:
Vhiki
Vhiki kana kuti svondo zvinoreva nguva inoita mazuva anoverengwa kuita masere akatevedzana. Mazuva evhiki anoverengwa zvichivamba musi weSvondo kusvika musi weMugovera. Nokumwe kutaura vamwe vanodaidza vachiti svondo.
Mazuva evhiki ndeanoti:
- Svondo - zuva rokutanga reVhiki kanaSvondo
- Muvhuro - zuva rechipiri reVhiki. Muvhuro izuva rokutanga pamazuva anoenda vanhu vazhinji kubasa, izuva rinovhura mazuva emushando paSvondo roga-roga.
- Chipiri - zuva rechipiri pamazuva anoshandiwa paSvondo roga roga. Uyewo, Chipiri izuva rechitatu kubva kutanga kweSvondo roga-roga.
- Chitatu - zuva rechitatu pamazuva anoenda vanhu vaszhinji kumabasa ririvo zuva rechina kubva pazuva rokutanga kweSvondo roga-roga
- China - iri izuva rechina pamasuva emushando paSvondo roga-roga, ririvo zuva rechishanu kubva pazuva rokutanga kweSvondo roga-roga.
- Chishanu - iri izuva rechishanu riri rekupedzisira pamazuva okushanda paSvondo roga-roga asizve riri zuva rechitanhatu kubva pazuva rokutanga paSvondo roga-roga.
- Mugovera kana kuti chitanhatu - iri izuva rokupedzisira paSvondo roga-roga. Uyewo izuva apo vamwe vashandi vanogovegwa mibairo yekushanda kwavakaita paSvondo rose, ndiko kusaka zuva iri rakanzi Mugovera.


text:
Mukaka
Mukaka (milk in English) inowanikwa pamhuka dziri pamupanda wedzinoyamwisa. Mukaka unodyiwa nevanhu unokamwa pamombe kana pambudzi. Mombe inokamiwa mukaka panguva yokunge iine mhuru.
[chinja] Zvinogadzirwa neMukaka
Mukaka unogadziriswa zvinhu zvakawanda zvinosanganisira: yoghurt; cheese; butter; ice cream; milk chocolate nezvimwe zvinwiwa nzvekubikisa.
Kana mukaka uchinge wakodzekwa unoita ruwomba pasi pacho paine mutuvi kana kuti mvura. Ruwomba runoshandiswa ruchidyiwa rwakadaro kana kugadzira butter, cheese nezvimwewo.
Munhukadzi kana azvara mwana mazamu (breasts) anoburitsa mukaka weanonwisa mwana. Vanoita zvehutano vanokurudzira kuti mwana anwe mukaka uyu kusvika pagore nemwedzi mitanhatu nekuti mumukaka uyu munowanikwa zvese zvinodiwa pakuti mwana akure zvakanaka. Vakadzi vanorwara vana vaine chirwere cheshuramatongo havakurudzirwe kuyamwisa mwana nekuti vanokwanisa kutapurira hutachiwana kumwana nenzira iyi.
[chinja] Tsika
- Kurera imbwa nemukaka mangwana inofuma yokuruma.
- Mukaka uri kugabha-gabha uri muhwedza (milk pail).
- Mukaka uchangokamwa unonzi manza yemukaka - fresh milk.


text:
Zviringani
Muzvidzidzo Masvomhu nePimanyika, zviringani (Coordinates KuEnglish) izwi rinoreva nhamba dzakarongeka dzinoverengwa kuchitevedzwa maAkiso akatarwa munharaunda iri kushandirwa. Nhamba idzi dzinoringanisa (align) nhambwe dzinoverengwa dzichitevedza maakiso anotarwa akarurama kuti tigone kudoma pane chimiso chiri kutsvakwa. Izvi zvinoreva kuti nhambwe mbiri idzi, dzinokwanisa kunongedza chimiso chimwechete, chiricho choga - ipapo toti zvaringana nokuti hapana kurasika. Tichinge tatara maakiso ane zviringani nenzira iyi tinenge tave neGumbapamwe reZviringani (Coordinates System). Ruzivo urwu rwakaunganidzwa naRené Descartes paakanyora Gumbapamwe reZviringani raDescartes (Cartesian Coordinates System).


text:
Rwizi Zambezi
Zambezi river rwizi runoyerera kubva kuZambia, rwopinda muAngola, rwuchizotevedza muganhu weNamibia, Zambia, Zimbabwe neBotswana, pedzezvo rwopinda kuMozambique uko rinonodira mugungwa reIndian Ocean.
Kuno kuChamhembe kweAfrica, Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
Zambezi rine magwenya makuru emagetsi maviri ari paKariba Dam neCabora Bassa Dam. Pane rimwe gwenya diki paVictoria falls.
[chinja] Chisuvi cheMvura
Chisuvi cheMvura zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana.
Somuenzaniso muZimbabwe chisuvi chemvura chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.
Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi. Nzizi dzinoti: rwizi Mazowe; rwizi Munyati; rwizi Manyame dzinoyerera dzichinodira muna Zambezi.
Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.


text:
Rudzi
Rudzi (Ethinic Group in English) vanhu vanotsaurwa nezvinotevera:
- Mutauro mumwe wakafanana - imwe nguva kungaita mapoka madiki pasi perudzi vanosiyaniswa mutauro nemashoko ane chitsama asi mazwi mazhinji akafanana uye vachigona kunzwanana. Muchinyorwa chino pari kunzi VaShona rudzi rwumwe rune vanhu vane rurimi rwunosiyana apo neapo.
Ndimi dzevaShona dzinosanganisira: Chizezuru, ChiManyika, ChiKaranga, ChiKorekore.
- Vanhu vane ruvara rweganda rwakafanana.
- Vanhu vane tsika nemagariro akada kufanana.
- Vanhu vane nhoroondo yemadzitateguru inodyidzana kwemazera mazhinji.
[chinja] Kujekesa
Maonero ekuti rudzi chii anosiyana-siyana zvichibva nokuti munhu ari kupi uye ari kutaura nani. Somuenzaniso:
- Vatinoti maColoureds kuno kuChamhembe kweAfrica vanonzi Vanhu Vatema kuNorth America.
- Mumwe angada kuti rudzi rwake muKaranga kana kuti muKorekore asingataure zvorudzi rukuru rweVaShona.
- Vanhu verudzi rwechiEnglish nevechiGerman marudzi akasiyana kuEurope asi kana kwava kuAfrica zvinongonzi vose Varungu.


text:
Judah (vana vaIsrael)
Rudzi rwemaJudah (Jews in English) rudzi rwevanhu vane madzitateguru akabva kunyika yeIsrael vari vanhu vakazvarwa nevanakomana gumi nevaviri vaJacob . Nhoroondo yerudzi urwu inotevedza madzibaba avo ane mazita akanyorwa muBhaibheri vanoti: Abraham; Isaac; naJacob.
[chinja] Hugari hwemaJudah
Kune maJudah achiriko anogara munyika yeIsrael inova nzvimbo yavanokoshesa senyika yechipikirwa chakaitwa pakati paMwari namadzibaba avo. MaJudah akawanda vakapararira Pasirose vaine hugari hwakawanda munyika dzinoti: USA; France; United Kingdom; Russia Argentina; Brazil nedzimwewo nyika.
Kuno kuAfrica maJudah vane hugari hwakawanda kunyanya muSouth Africa; hugari hwavo hunoda kusvika 71,100 munyika iyi. MuSouth Africa maJudah vakauya panguva yekupambwa kwenyika iyi, vamwe vachizouya munguva yohutongi hwevachena. Kune maJudah ari muSouth Africa akabva kuRussia uye kunyika dziri kumavirira kweRussia. Nyika idzi dzinosanganisira Lithuania; Poland; Estonia neLativia.
[chinja] MaJudah muZimbabwe
MaJudah akauya muZimbabwe panguva yakauya Varungu ndokuumba Chita chavo chemaJudah mugore ra 1895. Ichi chita chaitungamirwa naJoe van Praagh akava Mayor wechiJudah wekutanga muguta reHarare. Milton Park muHarare ine mugwagwa wakapiwa zita raJoe van Praagh. MuGuta reKadoma kwakambova naMayor wechiJudah akagadzwa mugore ra1956; murume uyu ainzi Robert Sternberg.
Hugari hwemaJudah munyika yeZimbabwe hwaderera kubva pahwaive panguva yeRusununguko. Vamwe vavo vakatamira kuSouth Africa, vamwe vachienda kuIsrael, USA nekuEurope. MaJudah anozivikanwa munhoroondo yeZimbabwe anosanganisira: Alfred Beit; Dr Michael Gelfand; Professor Laurence Levy; Joe van Praagh; B.S Leon; Sam Levy; Gary Thompson nevamweyo.
[chinja] Nobel Prize
Mubayiro weNobel Prize wakavambwa mugore ra1901 nemururme ainzi Alfred Nobel akazvarwa kunyika yeSweden. Mibayiro yezvikamu zvinoti: Physics, Chemistry, Physiology or Medicine, Literature, and Peace yakatanga kupiwa mugore ra1901. Peace Prize inopiwa kuOslo, Norway, mimwe mibayiro inopiwa kuStockholm, Sweden. Kunonzi chikamu gumi nemanomwe kubva muzana (18%) chemibayiro yeNobel Prize chakatorwa nemaJudah kubva pakavambwa mibayiro iyi.


text:
Chifufuro
Chifufuro (bribe) imari kana chimwe chine hukoshi chinoitwa kana kupiwa nemunhu kuti awane zvaanoda nenzira isiri pamutemo. Nokumwe kutaura chifufuro ndicho chiwokomuhomwe kana kuti tsindidzo. Vanhu vanofufura nezvikonzero zvakasiyana, vamwe nokuda kwavo vamwe nokumbunyikidzwa.
[chinja] Muenzaniso
- Mumwe anobhadhara chiwomuhomwe kumapurisa kuti mhosva yake iroveswe idzimwe kubva mubhuku remhosva.
- Vamwe vatyairi vanobhadhara chifufuro kana vabatwa vachidarika mutemo kuti vasapiwa tikiti.
- Vamwe vakabhadhara chiwokomuhomwe kuti vawane dzimba.


text:
Spidhi
Muchidzidzo fundoyetsimba, Spidhi (Speed) izwi rinodudza nhambwe yafambwa paumwe hwechiyero chenguva. Spidhi ine tsazaniso inoti Spidhi = (nhambwe/nguva); uye une chiyero chinonzi mita pa sekondi (m/s) Spidhi hautarisi kuti nhambwe yafambwa pakatwasuka here nokuti hauna rudzivo runopimwa - uku ndiko kusiyna kwacho nemuchacha.
Spidhi unonyanya kushandiswa mungoro dzemoto kuti mutyairi azive kuti garimoto rake riri kumhanya zvakadii. Nyika zhinji dzine mitemo inobata Spidhi yema garimoto zvichienderana nenzira yacho. Vatyairi vanofanira kutarisa Spidhi kuti vasabatwa nemhosva.


text:
Nhoroondo
Nhoroondo (History in English) kunyorwa pasi nekutaurwa kwezviitiko zvakakosha zvakaitika mudunhu , nyika kana Pasirose. Nhoroondo yakakosha kurangarira kuti vanhu vazive:
- Kwavakabva uye kwakabva madzitateguru avo,
- Zviitiko nevanhu vakakosha vakaumba rudzi rwavo,
- Zvisungo zvakakosha kuchengetedza zvakasungwa nerudzi rwavo nemamwe marudzi kana dzimwe nyika.
Kunyorwa kwenhoroondo enyika chinhu chakakosha asiwo chinogona kuva nemakaktanwa nokuti avo vanonyora vanokwanisa kuva nedivi ravanorerekera. Kazhinji pane pane mapoka evanhu vanoita rondedzero yenhoroondo inoteererwa yogonyorwa pasi, zvinotaurwa nevamwe zvichisiiwa. Izvi zvisingarevi kuti zvasiyiwa hazvina kukosha kana kuti hazvina basa. Mukunyorwa kwenhoroondo zvinodaro kuti vanhu vanotevera ndivo vanonzwikwa kunyanya:
- Vakakunda pahondo
- Vakatungamira kusunungurwa kwerudzi kana nyika.
- Vari kutonga panguva iyoyo.
- Vane mari vakapfuma vanokwanisa kudhindisa zvinyorwa mumapepanhau kana mabhuku.
- Uye mukunyorwa kwenhoroondo dzimwe nyaya dzakakosha dzinosara.
- Avo vakatungamira hazvirevi kuti vakanatsa pane zvose; imwe nguva zvakaipa zvevatungamiri hazvinyorwa pasi.
[chinja] Nhoroondo ye Zimbabwe
Zvimwe zvakakosha kurangarira munhoroondo ye Zimbabwe ndezvizvi:


text:
Mambara
Izwi rokuti mambara rinoshandiswa muhushangazhi hwekuchera migodhi. KuEnglish mambara anopiwa zita rokuti waste rock.
Panocherwa mugodhi panobudawo mamwe matombo asina simbi yakakosha; nguva zhinji matombo aya anoburitswa kuti nzira dzinosvika kune dombo rine mari dzitambanuke. Matombo asina mari anodanwa kunzi mambara. Vavariro yevanochera mugodhi ndeyekuti: dombo risina mari rive ndiro shoma; dombo risina mari ritsaurwe kubva pane rine mari; dombo rine mari rikororwe (extraction) napose panogonekwa nenzira dzisina njodzi kuvanhu, mugodhi kana michina.


text:
Somalia
Somalia inyika iri muAfrika muNyanga yeAfrika. Yakapoterwa neEthiopia kumadokero, Djibouti kumaodzanyemba-madokero, Gulf yeAden kumaodzanyemba, Gungwa remaIndia (Indian Ocean) kumabvazuva neKenya kuchamhembe-madokero. Somalia ine nyanza yakarebesesa muAfrika yose.[1] KuSomalia kunonyanyogara kuchipisa kuchivawo nemhepo dzemonsoon nekunaya kusina kuwanda.[2]
Somalia ine hugari hwemamirioni 10. Vazhinji (85%) yevagari veSomalia vanobva muchikwata chevanhu (paChirungu ethnic group) cheVaSomali vagara varimo kubvira kare. Hugari hwasara hwunogadzirwa nevanhu vezvimwewo zvikwata zvevanhu. Vazhinji vevanhu ava vanogara kuchamhembe kwenyika. ChiSomali nechiArabiki ndiwo mitauro yemumahofisi muSomalia. ese maviri achibva mumhuri yemitauro yeAfro-Asiatic. Vanhu vazhinji vemuSomalia vatendi veIslam, vazhinji vari maSunni.[3]
[chinja] Kwakawanikwa ruzivo
- ↑ International Traffic Network, The world trade in sharks: a compendium of Traffic's regional studies, (Traffic International: 1996), p.25.
- ↑ [1]
- ↑ Middle East Policy Council – Muslim Populations Worldwide [2]


text:
Zuvaragodza
Muchidzidzo cheTaranyika, mazuva eZuvaragodza (solstice) anoitika June 20-21 neDecember 20-21. Pamazuva aya hafu yenyika inowana chiedza chine maawa arakarebesa (longest daylight hours) imwe hafu ichiwana chiedza chine maawa akashomekesa (shortest daylight hours).
- Pamazuva June 20-21 Earth inenge iri panzvimbo muboterekwa yokuti North pole inenge yakanongedza kuzuva yakatsveyamira kuzuva ne 23.5o. Denderedzwa rechiedza rinenge riri panzvimbo yokuti North pole haipinde murima zvokuti North pole inowana 24 maawa echiedza. Denderedzwa reChiedza rinenge rakaita muganhu palatitude 66.5oN panova ndipo panotangira Arctic Circle. Panguva imwechete, South pole inenge yakanongedza kwakapesana nezuva, denderedzwa rechiedza rinenge riri panzvimbo yokuti South pole inoramba iri murima. South pole inowana 24 maawa erima.
Pamazuva aya, nzvimbo dzose dziri kuMaodzanyemba eMutsazanisi dzinowana chiedza kwemahawa anodarika 12; nzvimbo dzose dziri kuChamhembe kweMutsazanisi dzinowana chiedza chiri kwemahawa ari pasi pe 12. Hafu yekuMaodzanyemba inenge iri mumwaka weZhizha, hafu yekuChamhembe inenge iri mumwaka wechando.
- Pamazuva December 20-21 Earth inenge iri panzvimbo muboterekwa yokuti South pole inenge yakanongedza kuzuva yakatsveyamira kuzuva ne 23.5o. Denderedzwa rechiedza rinenge riri panzvimbo yokuti South pole haipinde murima zvokuti South pole inowana 24 maawa echiedza. Denderedzwa reChiedza rinenge rakaita muganhu palatitude 66.5oS panova ndipo panotangira Antarctic Circle. Panguva imwechete, North pole inenge yakanongedza kwakapesana nezuva, denderedzwa rechiedza rinenge riri panzvimbo yokuti North pole inoramba iri murima. Nouth pole inowana 24 maawa erima.
Pamazuva aya, nzvimbo dzose dziri kuChamhembe kweMutsazanisi dzinowana chiedza kwemahawa anodarika 12; nzvimbo dzose dziri kuMaodzanyemba kweMutsazanisi dzinowana chiedza chiri kwemahawa ari pasi pe 12. Hafu yekuChamhembe inenge iri mumwaka weZhizha, hafu yekuMaodzanyemba inenge iri mumwaka wechando.


text:
Vana
Vana (children in English) izwi rinoreva vanu vakazvarwa naBaba naMai. Rinoshandiswazve kureva vanhu vachiri vadiki vari pasi pezera remakore gumi nemanomwe (18). Takatarisana nevanhu vana vanotarisirwa kuti vange vachiri pasi pehutongi hwevabereki vavo, vachichengetwa nekutungamirwa nevabereki vavo. Zera rokunge vanhu vachinzi vana rinosiyana nokusiyana kunoita: tsika, nyika, rudzi, chitendero, zvichingodaro.
Kuchitendero chechiJudah munhu anoyaruka kunzi akura ava murume kana kuti mukadzi pamakore gumi nematatu (13) ekuberekwa; panguva iyi panoitwa mabiko anonzi barmitzvah kana kuti batmitzvah.
[chinja] Tsika
- Vana chipo chibva kuna Mwari.


text:
Ngoda
Ngoda chicherwa chakakosha chino zivikanwa nezita rekuti diamond pachirungu. MuZimbabwe kune migodhi kuChiadzwa, Chimanimani, Beitbridge nekuZvishavane. Kune dzimwe nzvimbo dzakaita seku Bhinga dzinozivikanwa kunzi dzinowanikwa ngoda kunyangwe hazvo kusati kwavane mugodhi wacho.
[chinja] Tsanangudzo
Zita rekuti ngoda izita itsva rakabva pachiManyika "kuda" zvinoreva kuyera pachiZezuru. Izvi zvakabva pakuti vanhu vaitya kududza nezita nepamusana kwezvaiitika kuChiadzwa vobva vati "kanhu kangoda" zvichireva "kanhu kanoyera" kangoda akazova ndiye ngoda. Ndiko kunamira kwakaita zita.


text:
VaTsvangirai Vopikisa Kukanzurwa kweRezenisi Rekuti Vachate
Mutongi wedare ramejasitiriti neChishanu akanzura rezenisi rekuchata raakanga apa mutungamiri wehurumende, uye vari mutungamiri we MDC-T, VaMorgan Tsvangirai, avo vari kuda kuchata naMuzvare Elizabeth Macheka neMugovera.
VaTsvangirai naMuzvare Macheka
xVaTsvangirai naMuzvare Macheka
Thomas Chiripasi, Violet Gonda
14.09.2012
HARARE, WASHINGTON — Mutongi wedare ramejasitiriti neChishanu akanzura rezenisi rekuchata raakanga apa mutungamiri wehurumende, uye vari mutungamiri we MDC-T, VaMorgan Tsvangirai, avo vari kuda kuchata naMuzvare Elizabeth Macheka neMugovera.
Mutongi wedare iri, VaMunamato Mutevedzi, avo vakambenge vapa VaTsvangirai mvumo yekuti vachate naMuzvare Macheka, vakanzura mvumo iyi vachiti zviri pachena kuti VaTsvangirai vakaroora Muzvare Locadia Karimatsenga Tembo pasi pemurawu wechivanhu.
Vatiwo vhidhiyo yakaunzwa kudare nemagweta aMuzvare Karimatsenga Tembo inoratidzawo kuti vanyai vaVaTsvangirai vakaratidza kuti vakaenda kunoroora vakakumbira muchato mushure mekuita zvinodiwa pachivanhu.
Asi gwaro rehuchapupu raiswa mudare naVaTsvangirai nemagweta avo ranga richiti VaTsvangirai vakabhadhara mari yekukanganisa Muzvare Karimatsenga Tembo, kana kuti damage. VaTsvangirai vatiwo vanhu vavakatuma vakaita zvemusoro wayo zvavasina kutumwa kuita.
Nokudaro, VaTsvangirai vaisa dhora ranga rakanamirwa pa affidavit ravaunza mudare vachiti igupuro raMuzvare Karimatsenga Tembo.
Asi VaMutevedzi vati pamutemo wechivanhu, VaTsvangirai naMuzvare Karimatsenga Tembo vachiri murume nemudzimai sezvo gupuro risina kupihwa pachitevedzerwa nzira dzechivanhu.
Rimwe remagweta aMuzvare Karimatsenga Tembo, VaEverson Samukange, vati vafadzwa nemutongo wedare.
Asi rimwe remagweta aVaTsvangirai, VaThabani Mpofu, vati nyaya iyi haina kubatwa zvakanaka nedare iri, nokudaro vati vave kukwidza nyaya iyi kudare repamusoro.
Imwe nyaya yakawunzwa kudare neChitatu nechizvarwa cheku South Africa, Muzvare Nosipho Regina Shilubane, vachida kuti muchato waVaTsvangirai umiswe, yaraswa nedare vachinzi havana humbowo hwakakwana.
Mutauriri waVa Tsvangirai, VaLuke Tamborinyoka, vati kuwunzwa kwaitwa nyaya idzi kumatare kunoratidza kuti VaTsvangirai vari kushungurudzwa zvine chekuita nezvematongerwo enyika.
Ukuwo gweta, uye vari mutauriri weMDC-T, VaDouglas Mwonzora, vati sezvo vapikisa mutongo waVaMutevedzi, ivo vachaenderera mberi nemuchato semarongerwo azvanga zvakaitwa.
Apo VaMutevedzi vanga vachikanzura rezenisi iri, mutungamiri weSwaziland, Mambo Mswati, vanga vachiburuka ndege panhandare yeHarare International Airport sezvo vakakokwa kumuchato uyu.
Vamwe vakakokwa kumuchato uyu vanosanganisira mutungamiri wenyika, VaRobert Mugabe, mutungamiri weMalawi, Amai Joice Banda, pamwe nemutungamiri weBotswana, VaIan Khama.


text:
Coloureds
Coloured zvinoreva vanhu vakazvarwa pakasangana vabereki vane ganda rakasiyana. Verudzi urwu vazhinji vanana baba Varungu nana Amai vanhu Vatema. Pakauya Varungu vachitapa Africa vakatora vakadzi vechitema vakazvara vana navo. Nokudaro verudzi rwechiColoured vanodanwa kunzi vazukuru nokuti zvinenge zvichinzi vana vehanzvadzi dzedu.
Zita rokuti Coloured rinoshandiswa nenzira iyi kuno kuchamhembe kweAfrica munyika dzinoti Zimbabwe, Botswana, South Africa neZambia. Kunyika dzinoti Canada, USA, Britain maColoureds vanoverengwa seVanhu Vatema.
Pari zvino nyika dzakaita vatungamiri vechiColoured dzinosanganisira Botswana (Ian Khama) neGhana (Jerry Rawlings).
Kunoitawo vamwe maColoured vanana baba veChitema asi ava vashoma kana zvichienzaniswa nevanana baba Varungu. Varume Vanhu Vatema vakaroora Varungu vazotanga kuwanda nokuwanda kwevanhu vakanodzidza mhiri kwemakungwa kunyanya kuRussia, Ukraine, Poland neGermany kune madzimai veChirungu vanenge vaigamuchira kuroorwa neVatema pane varungu vakagara vari muZimbabwe.
[chinja] Mazita emhuri
Mhuri dzemaColoured dzine mazita anoti, Green, DeKock, Klassen, Jacobs, Josephs, Culverwell, Peters, Young, Rahman, DeJaeger nemamwewo mazita eVarungu ana baba vavo. Kunoitawo maColoured akazvarwa nanababa vechiArab, Malay, Indian nemamwewo marudzi akatora vakadzi vechitema.


text:
Dziva
Dziva inzvimbo pamuronga werwizi yakadzika kudarika dzimwe nzvimbo dziri parwizi urwu. Kana rwizi rwasvika pane dziva mvura inoyerera zvishoma kana zvichienzniswa neSpidhi wemvura pane dzimwe nzvimbo parwizi urwu dzisina dziva. Dziva rinowanikwa panzvimbo yakadzikira pane nhika pokuti mvura inokwanisa kuwunganapo.
Dziva idiki zvakanyanyisa pane nyanza dzakaita seNyanza Malawi kana Nyanza Tanganyika
[chinja] Zvinogara muDziva
Chikamu cherwizi chine dziva chinokwezva mhuka dzingadaro dzichinetseka nokugara pane mvura inomhanya zvakanyanya pakuyerera, kana kuti kugara pane mvura inodziya zvakanyanya pane mimwe mwaka. Madziva anokosha zvakare paugaro hwehove diki, zvikurusei kana dzimwe nzizi dzichinyanya kudziya munguva yechirimo uye dzisina mvura inoyerera yakawanda.
[chinja] Tsika
Tsumo - " Aiva madziva abe mazambuko"


text:
Mukaka
Mukaka (milk in English) inowanikwa pamhuka dziri pamupanda wedzinoyamwisa. Mukaka unodyiwa nevanhu unokamwa pamombe kana pambudzi. Mombe inokamiwa mukaka panguva yokunge iine mhuru.
[chinja] Zvinogadzirwa neMukaka
Mukaka unogadziriswa zvinhu zvakawanda zvinosanganisira: yoghurt; cheese; butter; ice cream; milk chocolate nezvimwe zvinwiwa nzvekubikisa.
Kana mukaka uchinge wakodzekwa unoita ruwomba pasi pacho paine mutuvi kana kuti mvura. Ruwomba runoshandiswa ruchidyiwa rwakadaro kana kugadzira butter, cheese nezvimwewo.
[chinja] Tsika
- Kurera imbwa nemukaka mangwana inofuma yokuruma.
- Mukaka uri kugabha-gabha uri muhwedza (milk pail).
- Mukaka uchangokamwa unonzi manza yemukaka - fresh milk.


text:
Mvura
Mvura (water) mutuvi usina rairo neruvara. Mvura inogadzirwa panosangana magasi anonzi oxygen ne hydrogen. Mvura dzvene (pure water) inova iyo chinhu chinodikanwa kuti chivepo kuti pave neupenyu somuziviro watinouita. Mvura iri tii paRinopasi. Kunonzi zvikamu zvinodarika mazana masere kubva muzana (70%) cheuso hwePasirose chakavharwa nemvura yegungwa. Mvura inowanikwa munzvimbo nemhando dzakasiyana-siyana: kunyanya mumakungwa.
Kunonzi munhu anokwanisa kurarama mazuva anodarika masere (7) asina kudya asi zvinorema kuti ararame nguva yakadai asina mvura.


text:
Chigayo
Chigayo (Mill in English) muchina unotsetsa magodo achipwanyiwa kuita madiki kana kuita sehupfu. Chigayo chinonyanya kuzivikanwa pari pakugaya chibage kuita hupfu kana kugaya gorosi kuita flour.
Asiwo kune dzimwe mhando dzezvigayo zvinoshandiswa kupwanya magodo akasiyana muhushangazhi. Kumigodhi kune zvigayo zvinogaya matombo zvichitsetsa kusvika pakutsetseka kudiki pane jecha. Kana kuri kumigodhi chitofu chinenge chabva kubandwa ne mhandamabwe. Chitofu chinotsetsewa kusvika chaita sejecha chiine tsanga dziri pasi pe 100 micrometer.


text:
Ketanyika
Ketanyika (Geology in English) chidzidzo chinotarisa kuwumbwa kwakaitwa nyika yevhu yatinotsika, matombo ari pairi, nokuchembera kwayo nyika. Chidzidzo ichi chakakosha pakuwanikwa kunoitwa muchegwa une simbi, mafuta emuchovha, nekuwana mvura iri muvhu.
Shoko rokuti kuketa ishoko reslang yeChiShona rinoreva zvinosanganisira: kuziva, kuona, kuva nenjere, kuyeuka chawakamboona, kupatsanura, kuronga, zvichingodaro. Shoko rokuti kuketa ndiro riri pedyo kuturikira chivakashure chokuti -logy chinoshandiswa kuEnglish mumazwi anenge gynaecology, geology, biology. Saka Ketanyika ibazi reruzivo pamusoro penyika kuwumbwa kwayakaitwa, matombo ari pairi, nekugadzikana kwehwendefa dziri pairi.


text:
Mhou (shiri)
Shiri inonzi Mhou ishiri inowanikwa muziwumbe reAfrica isingakwanise kubhururuka. Shiri iyi yakakura zvokudarika kureba kwemunhu; inoreba zvokusvika 1.7-2.3m kana yakamira. Mhou inozivikanwa nokuva nemakumbo marefu nemutsipa murefu.
[chinja] Magariro eMhou
Mhou dzinodya zvinomera muvhu, mashizha nemichero. Dzinodyawo mhuka dzisina muzongoza. Mhou dzinogara mumapoka ane shiri dzinobva pashanu kusvika pamakumi mashanu (5-50). Kana mhou yayingirwa nechikara inohwarara pasi kana kuti inotiza. Kana ichinge yasvitswa pakamanika inorwisa ichikava nemakumbo ayo ane simba samare.
Nguva dzekunge mikono ichitanda nzvari dzinosiyana nenzvimbo; asi mikono inochengera nzvimbo dzayo ichichengera nzvari dzingava mbiri kusvika sere (2-7).
[chinja] Kupfuyiwa
Mhou dzinopfuyiwa munyika dzakawanda Pasirose; minhenga yadzo ichishandiswa kushongedza mudzimba uye semitsvairo yekupumha guruva pamidziyo. Matehwe adzo anoshandiswa kugadzira mabhedi nemabhande uye nyama yadzo inotengeswa ichidyiwa. Nyama yemhou yakatsvuka seyemhuka dzemusango uye ine kunhuwirira kwayo kunokwezva moyo.


text:
Nyanza
Nyanza (Lake in English) mutumbi wemvura wakakura samare uye uchiwanikwa padunhu. Muenzaniso ndidzo mvura dzinenge: Lake Malawi; Lake Victoria; Lake Tanganyika; Lake Chad. Nyanza inenge iri mvura yakaungana pasina kuvakirwa dhamu; izvi zvinosiyana neKariba Dam rakavakwa nevanhu. Zita iri rasiyanisa nekutaura kwemazuva ose kunoti nyanza negungwa zvimwechete.
Zita iri riri kutoredzera pamutauro weChewa unoti Lake Malawi inonzi Nyanja - pano pavandudzwa kuti zviende kuChiShona. PaNhevedzwa dzeMvura nyanza dzinochengeta mvura isina munyu padunhu.
Ziwumbe rine nyanza zhinji ndiro ziwumbe reNorth America rine nyanza dzinoti: Lake Erie; Lake Huron; Lake Ontario; Lake Superior; Lake Winnipeg; Lake Winnipegosis; Lake Manitoba nedzimwewo nyanza zhinji dzine mvura yakachena.


text:
Gongo
Muchidzidzo Chezvipenyu (Biology) gongo (clitoris in English) chikamu chenhengo yechikadzi inonzi mbutu. Kuti nhau yokutanya inzwisisike zviri nani tinofanira kukurukura kaumbirwo kakaitwa nhengo yechidzimai sokuonekwa kwainoitwa nechekunze. Vamwe vatauri vanoti chidziviro, uyu uri ndiwo mutauro une chiremera.
[chinja] Kuumbwa kweNhengo
[chinja] Hwabvu
Kunze kwayo nhengo yechikadzi ine zvipika zviviri zvingadaidzwa kuti hwabvu - labia kuEnglish. Hwabvu huri paviri, kunoita hwabvu hukobvu kwoitawo hwabvu hutete. Shoko rokuti hwabvu rinobva kuChiKorekore richireva kuti miromo - lips.
Hwabvu hukobvu (labia majora) ndihwo hunovhariridza chikamu chenhengo chinoonekwa nokunze. Hwabvu uhwu hunobva kuzvidya kusvika nepakati pane mukoronga kana kuti mutsemu. Pamusoro pehwabvu uhwu ndipo panokura choya kana kuti mavhudzi. Hwabvu hukobvu hunopendera pamukoronga pahunoshanduka kuva nyama tsvuku isina choya.
Hwabvu hutete (labia minora) ndizvo zvinzeve kana kuti mipendero iri mukati mehwabvu hukobvu. Hwabvu uhwu hunotangira nechekumusoro kune kabhinzi (gongo) huchinosvika zasi kune buri rekuzvara. Sekutaura kunoita zita racho, hwabvu hutete hudiki pane hwabvu hukobvu. Uyu hwabvu hutete ndihwo hunoti mamwe madzimai echitema vanoda kutanya kana kudhonza kuti hurebe kuita matinji.
[chinja] Gongo
Pakati panosangana hwabvu hutete nechekumusoro pane kanyama kadiki kangaenzane nebhinzi kukura. Mukutaura kwemazuva ose vamwe vanokati kabhinzi. Kanyama aka ndiko kanodanwa kunzi gongo. Kanyama aka kanoshandawo kuwedzera kuzipirwa kwemukadzi panguva yokunge agara nomurume wake pabonde. Kanyama aka kane zvitape (Nerves) zvinotapa kuzipa panguva yokurarana kwemurume nemukadzi. Kane simba rokugona kusvitsa mudzimai pakuchemerera kana kachinge kapuruzirwa nenzira inofadza.
[chinja] Mukana
Mukana ndiro buri rinobuda nemwana pakuzvara uye ndiro rinopinda nenhengo yemurume panguva yebonde. Mukana hausiri iwo buri rinobuda neweti kwete. Buri reweti riri nechepamusoro pari pazasi pegongo.


text:
Tafura yeMaunga Mhande
Muchidzidzo masvomhu, Tafura yeMaunga mhande (Multiplication Tables or Times Tables ) zvinoreva tafura inoshandiswa pakuita maunga mhande. Kuruboshe kwetafura iyi ndiko kune mberengi, kumusoro kwetafura kune nhamba dzinotaura kuti mberengi iri kuungwa kechingani. PaMuravanegumi, Tafura yeMaunga mhande inoonekwa sehwaro pachidzidzo chemasvomhu. Vadzidzisi vazhinji vanerudaviro rwekuti zvakakosha kuti vadzidzi vange vachiziva Tafura yeMaunga mhande nemusoro kusvika pana 12 x 12.
Tafura iri pasi apo inosvika pana 20 x 20. MuZimbabwe vadzidzisi vazhinji vanodzidzisa vanoda kuti vana vazive kusvika pana 12 x 12.
[chinja] Kupiwa kwezita
Panoitwa Tafura yeMaunga mhande, (multiplication table) sezviri pamufananidzo uri pamusoro, kune nhamba inoverengwa nayo inonzi mberengi, n. Kuruboshwe kwetafura zvichidzika ndiko kune mberengi, pamusoro petafura kubva kuruboshwe zvichienda kurudyi ndipo panoverengwa kuuungwa kwemberengi.
- Kana mberengi yadanwa kamwe, zvakafanana nokuti n x 1.
- Kana mberengi yapamha kudanwa kagumi izvi zvakafanana nokuti n x 10 zvichingodaro.
- Kana mberengi yapamha kudanwa kechi makumi maviri, zvakafanana nokuti n x 20.
- Zvakafanira tiwonesane kuti pana n x 20, kana makumi maviri iriyo mberengi n ndiko kuverengwa kwekuti mberengi yadanwa kechingani. Saka nhamba dzose dziri mbiri dzinogonha kuva mberengi.
[chinja] Nhoroondo
Murume wekuGreece ainzi Pythagoras aiva godobori remasvomhu, akanyora Tafura yeMaunga Mhande iri kutaridzwa pamufananidzo uri pano.
Mugore 1820, godobori remasvomhu John Leslie akadhindisa bhuku rainzi The Philosophy of Arithimetic iro raiva nebamhamberengi ya 99 kusvika pana 99 x 99. John Leslie aikurudzira vadzidzi vake kuti vazive Tafura yeMaunga Mhande nemusoro kusvika pana 25 x 25.


text:
naSimbarashe Chisenwa
MUKADZI wemuHarare akazvuzvuridzirwa kudare nemumwe mudzimai achida gwaro redziviriro achiti ari kumutorera murume wake.
naNyasha MutenaMUKADZI wemuHarare akateterera kudare kuti rimupe mukana wekuramba murume anoshanda semupurisa, uyo waanoti anomuitira
naKingstone Mapupu
VAGARI vekwaMatsiwo, kuMbire mudunhu reMashonaland Central vakapera mate mukanwa apo vakafumoona guva rekacheche kainge kachangobva mukuvigwa rakafukunurwa, chitu...
naTandayi MotsiVARIMI svondo rapera vakakurudzirwa kuti vadyare mbeu yechibage inoenderana nematunhu avo zvichitevera kutanga kwemwaka
naMuchaneta Chimuka
“BASA rehunyamukuta rinoda kuita zvekudaidzwa naMwari kuti
neMunyori weKwayedza
MARI inosvika US$10 000 yekurwisa chirwere chegomarara remuzamu yakaunganidzwa munguva pfupi yadarika pachiitiko
neMunyori weKwayedza
HURONGWA huripo hwakadzama hwekusimudzira mutambo wekickboxing asi kushaikwa kwemari yakakwana ndiko kuri kudzosera
naBlackmore MavuraEMMANUEL “Mannex” Motsi anoti haana kana daka nechikwata cheTransit Crew icho akasiyana nacho achinotanga chake cheMofamilee uyewo vari kutoita mashoo, kusiyana n...


text:
Muduso
Muduso (finance in English) zvinoreva kuwanikwa nokumanejewa kwemari, nokubatwa kwose kwemari pane kutenga nekutengeserana. Boka riri kuripa mari kana kupa mari pane chinhu chiri kutengewa rinonzi riri kudusa. Mari yacho iri kupiwa inonzi muduso zvakare.
Gurukota rinowona nezveMuduso ndiTendai Biti.
[chinja] Kupiwa kweZita
Mukutaura kwemazuva ano unonzwa kuchinzi:
- Wotodusa kana uchida kuti zvifambe - kureva kuti ipa mari - "finance".
- Takaenda kunoshanya kuKariba, kambani yedu ndiyo yakapa muduso werwendo urwu - we went to visit Kariba and our company financed the trip.
Tikatarisa kukura kwakaita mutauro weEnglish tinoona vaikwereta mazwi kune mimwe mitauro uye mamwe mazwi akatanga ari "slang" akazopinda mukutaura kwemazuva ose achitoshandiswawo kumabasa nevakuru. Shoko rokuti muduso rinenge rakafanira kutsanangura chinonzi "finance".
[chinja] Muenzaniso
Chinyorwa chiri pano vazhinji vanokwanisa kuchinzwisisa nokuturikira kuenda kuEnglish zviri nyore
- Pane zambuko rakavakwa rinoyambuka rwizi Zambezi paChirundu. Muduso wokuvaka zambuko iri wakabva kuJapan, Bhanga guru rekuJapan ndiro rakadusa.
- Mukuturikira kunonzi. A bridge was built that crosses the Zambezi river at Chirundu. The bridge was built with finance from Japan, the Bank of Japan financed the project.


text:
Rukuvhute
Rukuvhute (umbilical cord) inhengo inovapo mushure mokunge mukadzi abata pamuviri mwana achitanga kukura mudumbu maamai vake. Rukuvhute inhengo yakaita sechubu inofambisa chikafu kubva kuna amai kuenda kumwana ichitorawo tsvina dzabva kumwana ichiendesa kuna amai kwadzinoraswa.
Nhengo iyi inobata paguvhu remwana kuna amai ichinobata pamadziro echibereko. Panozvarwa mwana rukuvhute runochekwa rwuchisungwa.
[chinja] Tsika
Mamwe marudzi emuZimbabwe vanokoshesa kuchengetedza rukuvhute rwemwana urwo vanocherera panzvimbo inozivikanwa pamusha wavo. Asi vamwe havatevedzi tsika iyoyi, vanorasa rukuvhute muchimbuzi.


text:
Nhengo dzesikarudzi
Muchidzidzo Chezvipenyu (Biology) nhengo dzesikarudzi (reproductive organs) inhengo dzevanhu varume nevakadzi dzine chokuita nekuzvarwa kwevana. Nhengo idzi dzinosanganisira dzinoonekwa nokunze neidzo dzisingaonekwe nokunze.
Nhengo yechikadzi inoonekwa nekunze inonzi mbutu. Mukati mune nhengo dzinosanganisira: chibereko; makandiro; mukana; nemachubhu anofamba nemazai emukadzi.
Nhengo dzemurume dzesikarudzi dzinosanganisira mboro nemachende - rimwe richinzi jende. Mukati mune machubhu anofamba neuronyo hunova hunotakura mbeu yemurume.


text:
Fundoyetsimba
[chinja] Ruzivo rwezve Physics
Physics chidzidzo cheScience chine donzvo rokuti tinge tichinzwisisa nyika ino yatigere. Physics inotarisa mitemo inobata pakufamba nokudyidzana kwezvinhu zvose zviri panyika. Chidzidzo ichi chinoongorora kaumbwiro kakaitwa zviri munyika, kufamba kwazvo maringe nokufambawo nenguva uye nzvimbo. Chinodzidzisawo zvakare nhau pamusoro pemhando dzesimba uye ukama huripo pakati pesimba nokuitwa kwebasa.
[chinja] Chinangwa
Chinangwa chechinyorwa chino kuparura nhaurwa yezvidzidzo zvePhysics. Zvakakosha kuti tinge tichitanga nekutsangangura mazita atinosangana nawo pakukurukura Physics.
[chinja] Dudziro yeMashoko Anowanikwa Muzvidzidzo zvePhysics
Mukweso - Resistance
Mutemo (Laws)- sokuti mitemo yaNewton wokutanga, wepiri newechitatu. Mutemo inotsangudzwa netsazaniso dzinonyora ukama huripo pakati pezviyero zvakasiyana.
Rudzivo (Direction)- Iri izwi rapiwa kureva kunongedza divi riri kutaurwa nezvaro, riri kuenda chinhu kana force kana chipi chiyero chine nzenda.
Basa (Work)- Basa rinodudzirwa sesimba rinoshanda kana Fosi ichinge yafambisa chinhu zvinoenderana nedzivo yeFosi iyoyo. Basa rinoitwa chete kana Fosi ichinge yafamba nhambwe; Fosi isina chayafambisa hapana basa rinenge raitwa. Basa rine tsazaniso inoti, Basa = Fosi x nhambwe. Basa rinopimwa nechiyero chinonzi Joules.
Simba (Energy)- simba kupimwa kwehuwandu hwebasa rinotarisirwa kuitwa neGumbapamwe (system). Kune marudzi esimba akawanda ose anopimwa nechiyero chinonzi Joule - kunova kuyerwa kwesimba rinenge rashanda kana Fosi ye 1 newton yafamba nhambwe ye 1m ichisunda chinhu. Tsanangudzo yokuti chinonzi gumbapamwe chii iri kutevera mberi.
Pawa (Power)- izwi iri rinodudzira kuitwa kwebasa paumwe hwechiyero chenguva. Kuchivirika knopimwa nechiyero chinonzi Watt kana kuti (Joules/Second). Kana takatarisa mwenje wegetsi yakanyorwa kunzi 100Watts umwe 50Watts, kureva kuti mwenje wokutanga unoshandisa simba remagetsi rakapwetwa kaviri zvichienzaniswa nemwenje wechipiri. Uye tikatora varume vaviri wokutanga asenga masaga 50 echibage pa 4 awa, wepiri akasenga masaga echibage 50 pa 6 awa - wekutanga anenge ashanda nekuchivirika kwakakura pane wepiri.
manikidzo (Force)- Manikidzo tinoiwona mazuva ose panosundwa kana kuzvuviwa chinhu. Fosi inokenzera kuchinja kwemuchacha (speed), kuchinja kwedzivo, kana kuchinja kwemaumbirwo akaita chiumbwa (Shape)zvikuru sei takatarisana nezviumbwa zvisina kusimba. Fosi ine tsazaniso (equation) inoti F = huremu X kufangura. Fosi inopimwa nechiyero chinonzi Newton (N).
Puresha (Pressure)- izwi iri rapiwa kutsanangudza chiitiko chekunge Fosi iri kubata paumwe hwechiyero cheruvanze. Puresha inopimwa nechiyero chinonzi Pascal uye inopimwa nerudzivo rwakarurama panharaunda yakadzvanyiwa nepuresha yacho. Ngatitii tine zviumbwa zviviri chimwe nechimwe chine huremu hwe 100kg; ngatitizve chokutanga chakagara pauso hwe 1m2, chepiri chakagara pauso hwe 0,5m2. Zviumbwa zviviri zvine Fosi yakaenzana asi chiumbwa chakagara pauso hudiki hwe 0,5m2 ndicho chinodzvanya nepuresha yakakura.
Spidhi (Speed)- iri izwi rinodudza nhambwe yafambwa paumwe hwechiyero chenguva. Spidhi ine tsazaniso inoti Spidhi = (nhambwe/nguva); uye une chiyero chinonzi mita pa sekondi (m/s.) Spidhi haitarisi kuti nhambwe yafambwa pakatwasuka here nokuti hauna rudzivo runopimwa - uku ndiko kusiyana kwacho nemuchacha.
Muchacha (velocity)- iri izwi rinodudza nhambwe yafambwa nenzira yakatwasuka paumwe hwechiyero chenguva. Muchacha une tsazaniso inoti Muchacha = (nhambwe/nguva); uye une chiyero chinonzi mita pa sekondi (m/s). Muchacha unopimwa kushanduka kwerudzivo zvakare.
Rufangu (Acceleration)- iri izwi rinoreva kuchinja kwemuchacha paumwe hwechiyero chenguva. Kufangura kune chiyero (m/s2). Tsazaniso inoti Rufangu = (kuchinja kwemuchacha/nguva).
Gunganidzo (Gravity)- iri izwi rinotsanangudza chiitiko chinoonekwa pazviumbwa zvemuchadenga kuti zvinokweva chero chipi chiumbwa nefosi rine kukura kunoyenderana nehuremu hwezviumbwa. Fosi reguganidzo ndiro rinekweva mvura kuti iwungane munzvimbo dzakaderera uye kuti chinhu chichinge chakandwa mudenga chidzoke zvakare pasi.
Huremu (Mass)- huremu kupimwa kwehuwandu hwechinhu. Huremu hunopimwa nechiyero chinonzi kilogram (Kg).
Huduma (density) - iri izwi rinoreva huremu huchipimwa paumwe hwemumhu. Zvinhu zvakasiyana zvine huduma hwakasiyana; kusiyana kwehuduma kunoita kuti zvimwe zvinhu zviyangarare pamusoro pemvura zvimwe zvichinyura. Iri zita rapiwa richitoredzera paguduma rinove sango rine miti yakabatana zvakanyanya. Zvakanaka kuti tinge tichimutsurudza mazwi asingashandiswe mazuva ose tichiashandisa kutaura zvinhu zvatinowona mazuvano zvinoda kufanana nezvaireva mazwi aya kare.
Hujoto (temperature) chiyero chinopima kutonhora kana kupisa kuri kuita chiro kana nzvimbo. Hujoto hunodudza kuti chiro chinokwanisa kudziyisa chimwe zvakadii. Sokuti madziya (heat) anoyerera kubva panzvimbo pane hujoto hwe 100oCelsius kuenda kune hujoto hwe 40oCelsius.
Nguva (Time) - iri izwi rinoreva kupimwa kunoitwa kutaramukana kwakaita zviitiko; nguva inopimwa nechiyero chinonzi sekondi(s).
Dendera (Rotation) - iri izwi rinoshandiswa kana chiumbwa chichipoterera akiso yekufungidzira (imaginary axis) zvikuru sei kana akiso iri kunze kwechiumbwa ichochi. Muenzaniso kutenderera kunoita Earth ichipoterera zuva (sun) kamwe (1) pagore.
Kuziririka (Spinning) - iri izwi rinoshandiswa kana chiumbwa chiri kutenderera pa akiso iri pakati pechiumbwa zvikuru sei sei kana akiso ichidarika nepane goko rehuremu (centre of mass). Muenzaniso ungapiwa kuzeya kunoita Earth kamwe pazuva ichiziririka nepane akiso inopfuura nepagoko raiyo Earth.
Nhambwe (Distance)- iri izwi rinotsanangudza kuti nzvimbo iri kure zvakadii kubva kune imwe. Nhambwe inopimwa nechiyero chinonzi mita.
Govano (Ratio) - izwi iri rinoreva hukama huripo pakati penhamba mbiri dzine nzenda (dimensions) dzakafanana. Govano inonyorwa seizvi (a:b), izvi zvichitiudza kuti nhamba yechipiri inopinda kangani mune yokutanga. Muenzaniso ungapiwa ungati zvikwata zviviri zvenhabvu Guruve United neMhangura United zvanga zviine zvibodzwa 3:2 papera mutambo; apa govano yacho inenge iri 1.5. Umwe muenzaniso: pavakapedza kudiridza Sarudzai naChipo vakanga vane 30:15 migomo yemvura yavakatakura - apa govano yacho inenge iri 2. Tinoona kuti pamienzaniso yapiwa zvinhu zviri kufananidzwa zvine nzenda kana chiyero chakafanana.
Mudida (Rate)- izwi iri rinoreva hukama huripo pakati penhamba dzine nzenda dzakasiyana. Nokumwe kutaura Mudida unenge iri Govano yezvinhu zviviri zvine nzenda yakasiyana. Muenzaniso weMudida inosanganisira Muchacha(speed), kurova hwehana (Heart beat), Kuchivirika. Izvi zvataurwa zvine nzenda dzinoti: Muchacha (metres/second), kurova kwehana (beats/second), Kuchivirika (Joules/Second). Kazhinji Mudida unotaurwa kuchishandiswa nguva semupimo uri kufananidzwa nawo; asi tinogonawo kushandisa nhambwe, huremu zvichingodaro. Sokuti tarakita yangu inofamba 10km pa Rita repeturu, kana kuti nyama iri kutengwa nemutengo we $5 pa Kg.
Hwiriro (Kaendaenda, Frequency) - iri izwi rinoreva huwandu hwechiitiko chinodzokorora tichiverenga paumwe hwechiyero chenguva. Hwirira hunopimwa nechiyero chinonzi Hertz unove mupimo unoreva kuti chiitiko chiri kuitika kamwe pa sekondi imwe.
Dendera pa Mineti (Revolutions per minute)- iri izwi rinodudzira mudida wechiumbwa chiri kutenderera pa akiso uye kuchishandiswa Dendera pa Mineti sechiyero. Chiyero ichi chinoshandiswa zvakare kutaura mudida wezviumbwa zviri kuzeya zvichiita monerapo paAkiso iri pakati pechiumbwa chiri kutaurwa nezvacho.
- Gumbapamwe (System) rinoreva kubatanidzwa pamwe munzvimbo imwe kwezvinhu zvine ukama huri kutarirwa. Gumbapamwe rine zvinhu zvinobatirana, nekurarama, nekudyidzana pamwe munzvimbo yakatarwa. Kuti titsanangure Gumbapamwe tinogona kusanganisira: nhengo dzirimo; zvinotaura mashandirwo emabasa; mitemo inotonga nhengo dzirimo; uye zvinyorwa zvinotaura ukama huripo pakati penhengo (elements, stakeholders) idzi; nekutara miganhu yerumana rweGumbapamwe, uye miganhu yezvinotenderwa (kana kusatenderwa) kuitika kana kuti kuva nhengo. Gumbapamwe rine ukama hunosimbiswa netsazaniso pakati pezvinopimwa (equations & relationships), maitirwo ezvirongwa (procedures & protocols), zvinyanye (extrema), zvichingodaro. Gumbapamwe - co-existing or working combined together.
[chinja] Mashoko emwero wehuwandu
Zvinyanye (Extrema) - iri shoko rinodudzira panogumira hukuru uye huduku hwemupimo uri kutaurwa nezvawo. Sokuti mvura inowanikwa pakati pezvinyanye zve 0-100o Celsius. Zvinyanye izita rapiwa richitora pakutaura kwemazuva ose patinoti "zvanyanya, zvanyanyisa kana kuti zvakanyanya - kuChirungu vachiti extreme or extremely". Kana totarisa humwe hweZvinyanye tinoti chinyanye (extremum, singular)
Nharire (Maximum) - iri izita rapiwa kududzira panogumira hukuru hwemupimo uri kutaurwa nezvawo. Sokuti muZimbabwe motokari dzinotenderwa nharire yemuchacha we 120 km/hr pamigwagwa mikuru. Mukutaura kwemazuva ose nharire inzvimbo yakakwirira, paive nemunhu airinda nyika yaShe achitarira kuti kune vavengi vanouya here.
Nhika (Minimum) - iri izita rapiwa kududzira panogumira huduku hwemupimo uri kutaurwa nezvawo. Sokuti hurumende inoronga kutara mari inotambiriswa vashandi ive panhika ye$150 pamwedzi. Pakutaura kwemazuva ose nhika inzvimbo iri pakadzika tichifananidza nenhraunda yenzvimbo iyoyo.
Katikati (Average) - iri izita rapiwa kudzudzira nhamba inowanikwa kana nhamba dziripo dzahwerengedzwa, dzichizogovaniswa nehuwandu hwenhamba dziripo. Sokuti vana vanopedza Chikoro ChePrimary vaine katikati yemakore 13 ekuberekwa.
Chiwanza (Mode) - iri zita rapiwa kududzira nhamba inoonekwa zvizhinji paboka renhamba dziri kutaurwa nezvadzo. Sokuti kana tiine boka (set) renhamba dzinotevera: 3,4,6,7,8,9,10,4,11,2,1,4; tinennge toti nhamba 4 ndiwo chiwanza
[chinja] Misandu yeSebhe
Misandu yeSebhe (States) - iri izwi rapiwa kududza chimiro chezvinhu zvinobatika nekuonekwa nekunzwikwa pakunge zvasvitswa panharaunda yakasiyana hujoto kana mutsindo (temperature and pressure). Kune misandu mitatu yemvura zvichienderana nehujoto hwemvura yacho.
Godo (solid) - iri izwi rapiwa kutsangudza chinhu chakaumbana chisingayerere chingafananidzwa nedombo kana simbi. Takatarisana nemvura tinoona inoita magodo emazaya echando (ice) kana mvura yatondodzwa zviri pasi pe 0 Celsius. Magodo haayerere uye anochengeta kuumbwa kwaakaitwa, pasina kutsindirika kwakanyanya kungaitwa.
Mutuvi (Liquid) - iri zita rapiwa kududza chinhu chine kutaridzika kunenge kwemvura inoyerera. Chinhu chine musandu weMutuvi chinoyerera uye chakadirwa mugapu, chinotora kuumbwa kwakaita gapu iroro zvichienderana nehuwandu wemutuvi wacho. Muenzaniso wemituvi inosanganisira mvura, mukaka, huchi, peturu, zvichingodaro. Iri zita rapiwa richitoredzera mutuvi unova mvura iya yemukaka.
Gasi (Gas) - iri zita rapiwa kuzvinhu zvinenga mweya watinofema, zvisingabatike, asi zvichigona kunzwika kuti zviripo. Gasi rinotambanuka kuzadza nzvimbo kana rongo raunenge wariiswa, zvakare rinogona kutsindirika kana puresha yawedzerwa. Mienzaniso yegasi inosanganidza oxygen, carbon dioxide, hydrogen, hydrogen sulphide zvichingodaro


text:
Mukosho
Mukosho - unogona kunzi mupedzazviyo, mhata kana horo. Ndiro buri rinoraswa naro tsvina inosara panogaiwa chikafu mudumbu, kuraswa uku kunonzi kumama asi muchishona chakavanzika kunonzi kuita tsvina.
Zvinobuda nepamukosho zvinonhuwa samare uye zvinofanirwa kubviswa panogara vanhu nekuti zvinounza zvirwere. Kunyangwe zvawo uchibudisa zvinonhuwa kudai Mukosho unoshandiswawo neNgochani uye nevamwe vakadzi sebeche rechipiri kana kuti senhengo yekurarana nayo ichienzaniswa nesikarudzi yemukadzi. Ngochani varume vanorara nevarume.
Vazhinji vanofunga kuti mudhidhi nemhata zvimwechete, asi zvakasiyana. Mudhidhi, ndiwo mutsara uripakati pemagaro, unotangira muchiuno woperera panotangira machende muvanhurume, panotangira matinji muvanhukadzi
mukosho unogonawo kunzi mulaso


text:
Hunzwi
Munhu pamwe nemhuka akasikwa ane hunzwi (senses). Hunzwi hunorava, kusiyanisa nokufananidza, kusarudza, kuketa zvacho zviri kunzverwa.
Kune hunzwi hushanu hunonyanya kuzivikanwa hunoti: kuoona nemaziso; kunzwa nenzeve; kuraidza nerurimi; kunhuwidza nemhuno, uye kukwanisa kugunzva kunoti muviri wakabatana kana kugunzvana chimwe chinhu munhu anozviziva. Munhu achinge agunzvana nechimwe chinhu anokwanisa kuziva kuti chinhu chakapfava, chikukutu, chinopisa, chinotonhora
Hunzwi hwese uhwu hunoraviwa muhuropi munowongorora kuti zvabva kune dzimwe nhengo zvinorevei nokupa zano rokuti munhu angaita sei nezviri kurehwa nedzimwe nhengo dzine hunzveri. Kunzwa hwema hwemanhuwire echinhu kunonzi kukamba. Saka imbwa inokamba hwema kudarika zvinoita munhu.
[chinja] Tsika
Akaimba muimbi Thomas Mapfumo achitenda Mwari kuti vakatipa Pfungwa shanu - idzodzo pfungwa shanu dzakarehwa naThomas Mapfumo ndidzo dziri kunzi hunzwi muchinyorwa chino.
Muenzaniso wekutaura kunoitwa mazuva ose:
- Teerera unzwe kurira kuri kuita mvura.
- Bata padumbu unzwe mwana ari kukava.
- Raidza unzwe kunaka kunoita sadza remhunga.
- Tarira uone zviri pano.
Pakutaura kwemazuva ose panoshandiswa shoko rokuti kunzwa pane hunzwi huna kunze kwekuona nemaziso chete.
Humwe hunzwi honosanganisira:


text:
Chipfuva
Chipfuva (chest) kana kuti dundundu chikamu chemuviri chiri pakati pedumbu nemutsipa. Chipfuva chine mbabvu pasi pacho dzakavhara nhengo dzinoti: moyo; mapapu; nedzimwewo. Vamwe vatauri vanoriti diti.
Mune vamwe varume dundundu rinomera vhudzi; zvakare dundundu rakasimba rine mhasuru chishongo chinodadisa kuvarume. Vamwe varume vanoita shishi rokusimudza simbi dzinorema kuti mhasuru dzedundundu nedzemawoko dzikure dzive chidadiso.
Muvakadzi dundundu ndiro rinomera mazamu. Mazamu zvakare chishongo kumukadzi mutsika dzemarudzi akawanda; mazamu anonzi ayevedze kumurume.


text:
Friday, 21 September 2012
KAUNDA WEEPS FOR THE LOVE OF HIS LIFE
7 comments:
May her soul rest in peace
my condolence to KK and family. May Betty s dear soul rest in eternal peace.
MHSRIP
Rufu ndimadzvonyogedze pane vano danana. Ndabatikana zvikuru pandaona munhu vechirume achichema, varume vashoma vanochema panenge pafa mudzimai nekuti mumwe anenge ane plan B kare. 66 years muchigarisana mutorwa nemutorwa hazvisi nyore, and then in the twinkle of an eye mumwe wako obva atorwa zvinorwadza chose. You were a strong woman, my mother also succumbed to sugar diabetics a few years ago and I know exactly what you were going through. Fambai zvakana muchembere ndiyo nzira yedu tose.
ko plan B ndeipi futi
RIP mama, inzira yedu tese kunyange zvichirwadza. Makarwa hondo yenyu, KK find solace in the fond memories you had with your wife
mmmmmmm nhai mai imi musadaro kuvarume veduwee they are just strong emotionally but doesnt mean venenge ane plan B.....asi kanawo munhu afa..panenge pasisina yekutamba otongotsvagawozve mumwe angamubatsire to cope up with life....ko chinenge chichamubata chii...anenge asunungurwazve even the bible says so....ivo vanchema seizvi ndovanotokurumidza kuwana replacement...hapana chinenge chakaipa....kungotiwo madzimai dont normally approach men to get a replace ment hazvirevi kuti vanenge vasingadewo..its just societal norms restrict n suppress them...which is unfair..kana partner aenda aendaka life must carry on kune vasara ndonyaya yacho


text:
Category:Pimanyika
Pimanyika (Geometry in English) chidzidzo chinowongorora mibvunzo pamusoro pezvinotevera:
- Kaumbirwo kakaitwa zviumbwa tichitarisa kupimwa kwemativi nemagonya;
- Kupa mitemo inotsanangudza, kufananidza, nokusiyanisa chiumbwa chimwe nechimwe;
- Kududza kuti chiumbwa chiri papi zvichifananidzwa nepane chimwe chiumbwa.
- Kukura kwakaita nzvimbo;
- Kududza kuti nzvimbo iri papi zvichifananidzwa nepane imwe nzvimbo;
Pages in category "Pimanyika"
The following 94 pages are in this category, out of 94 total.


text:
Tsaza-
Mukutaura ChiShona vara rokuti Tsaza- (Equi-) chivakamberi chichange chiri kushandiswa kuratidza kuti zvakadomwa kumashure kwaicho chivakamberi ichi zvakaenzana uye zvakafanana. Tsaza- achange achisahndiswa nenzira imwe inoshandiswa prefix 'equi-' inoshandiswa kuEnglish pamwazwi akaita sa: equidistant; equilateral; equiangular.
Sarudzo iyi yaitwa pachicherechedzwa kuti kufanana hazvirevi kuenzana; sokuti baba nemwana wavo nyangwe vakafanana, havana kuenzana.
Chivakamberi ichi chiri kubva paizwi reChiManyika rokuti tsazana rinoreva kuenzana.
[chinja] Muenzaniso weChivakamberi ichi
- Gonyaina tsazamativi (Rhombus) - iri izwi rinoreva gonyaina rine mativi akaenzana nhambwe. Gonya dzemukati dzakatarisana dzinenge dzakaenzana zvakare. Chiumbwa ichi chine madanhamakonya maviri anochekana negonya re 90o. Tsazano iri pamupanda wegonyaina tsazamativi zvakare.
- Gonyaina tsazamakonya (Rectangle) - iri izwi rapiwa kureva chiumbwa chine makonya mana ose akaenzana; gonya rimwe nerimwe riine 90o. Mativi maviri akatarisana anenge akaenzana uye akati sambamba. Tsazano rinogona kupinda pamupanda wechiumbwa ichi asi kazhinji tinosarudza kuti tsazano rimire roga.
- Tsazahusiku (Equinox)
Mazuva eTsazahusiku anoitika March 20-21 neSeptember 20-21. Pamazuva aya Denderedzwa reChiedza rinocheka North pole neSouth pole - mativi ose eAkiso anenge ari nhambwe dzakafanana kubva kuzuva - hapana divi rinenge riri pedyo nezuva kudarika rimwe. Zvakare hapana divi reAkiso rinenge rakanongedza kune zuva. Pamazuva aya nzvimbo dzose dziri panyika dzinowana husiku hwakaenzana, hwakareba 12 maawa - saka mazuva aya achinzi Tsazahusiku- equinox.
- Mutsazanisi (equator) mutsetse unopangidza pakati ne pakati penyika uchikamura hafu yekuChamhembe kubva kuhafu yekuMaodzanyemba - Southern and Northern Hemisphere. Mutsazanisi une nhambwe dzakaenzana kubva kuNorth pole ne South pole panzvimbo dzose.


text:
Donzvo
Shoko rokuti donzvo (objective) rinoreva chikonzero chikuru chiri kuitirwa basa riri kuitwa. Donzvo rebasa rekuverengwa kwevanhu kuti hurumende ikwanise kuronga mabasa ayo ichiziva huwandu hwevanhu huri kushumirwa nemabasa aya.
Pasi pedonzvo pane zvinangwa zvakawanda. Zvinangwa pakuverengwa kwevanhu zvinosanganisira:
- Kuronga mabasa ehutano.
- Kuziva kuti huwandu hwevanhu huri kukura sei.
- Kuziva kuti vanhukadzi nevanhurume vangani.
- Kuziva kuti vanhu vanogara munzvimbo dzipi, vakadzidza zvakadini uye vanotambira mari yakawanda sei pagore.


text:
Mukadzi
Mukadzi zvinoreva munhu akasikwa zvokukwanisa kutakura mwana mukati make - nokumwe kutaura anonzi muzvare. Shoko rokuti mukadzi rinonyanya kushandiswa pamuzvare akura, kana ari mudiki anonzi musikana.
[chinja] Kuzvara nokuyaruka
Nhengo dzesikarudzi dzemukadzi ndeidzo dzinoshandiswa pakuzvarwa kwemwana. Kunoitawo dzimwe nhengo dzechikadzi dzinoshandiswa pakurera mwana uye kuti dzive dzinoyevedza kumurume.
[chinja] Tsika nemabasa
Mumarudzi akasiyana vakadzi vane mabasa akasiyana zvishoma, asi mutsika zhinji vakadzi ndivo vanotarisirwa kuita mabasa ekubika; kuchenesa mumba nokutarira vana vadiki, nokushongedza mhuri.


text:
Mufundisi
Mufundisi (Pastor in English) munhu anoita basa rokudzidzisa Shoko raMwari muChitendero chechiKristu zvikurusei muKereke dzisiri Roman Catholic. Vafundisi vazhinji vanhurume asi mamwe maKereke ave kutendera Vafundisi vechikadzi. Kushimanda
Mabasa anoitwa naMufundisi anosanganisira:
- Kudzidzisa shoko raMwari.
- Kunamatira vanhu muKereke.
- Kuwombeka kana kuti kubhabhatidza vanenge vatendeuka.
- Kuchatisa vanenge vachiroorana.
- Kuviga vatendi vanenge vafa.
Vafundisi veKereke zhinji vanotenderwa kuroora asi VeRoman Catholic havatenderwe kutora madzimai. Mafundisi veRoman catholic vanodanwa kunzi Fata kana kuti "Father" kuEnglish.


text:
Mutuvi
Muzvidzo zvinotevera Fundoyetsimba neScience, mutuvi (Liquid) izita rapiwa kududza chinhu chine kutaridzika kunenge kwemvura inoyerera. Chinhu chine musandu weMutuvi chinoyerera uye chakadirwa mudemhe, chinotora kuumbwa kwakaita demhe iroro zvichienderana nehuwandu hwemutuvi wacho. Muenzaniso wemituvi inosanganisira mvura, mukaka, huchi, peturu, zvichingodaro.
Iri zita rapiwa richitoredzera mutuvi unova mvura iya inowanikwa kana mukaka wakoresa; apa pari kusiyaniswa mutuvi (liquid) nehorakora (milk solids).


text:
Muravanembiri
Muchidzidzo masvomhu, muravanembiri (binary numeral system in English) zvinoreva tsika yokuverenga nokunyora nhamba kuchishandiswa nhamba mbiri sehwaro hwekuverenga nhamba. Apa kunenge kuchishandiswa 0 na 1 chete. Kuverenga nhamba nenzira iyi kunoshandiswa kuma computer.
[chinja] Kuverenga paMuravanembiri
Kuverenga nhamba paMuravanembiri kunoitwa nenzira yakafanana nokuverenga nhamba paMuravanegumi. Tichitanga nevara rokutanga mavara anorongwa nenzira inoenderana nokukwira kwehuwandu. Kana pari paMuravanegumi panoshandiswa nhamba gumi dzinoti 0,1,2,3,4,5,6,7,8,9; zvino paMuravanembiri panoshandiswa nhamba mbiri dzinoti 0, 1.
Kana mavara apedza ese pachinzvimbo chokutanga chiri kurudyi, nhamba iri kuruboshwe inobva yakwidzwa, kuverengwa kwovambazve pana 0 pachinzvimbo chokutanga chiri kurudyi. Somuenzaniso pamuravanegumi kuverenga kunofamba sezvinotevera:
- 000, 001, 002, ... 007, 008, 009, (kana 9 asvika nhamba iri kumucheto kurudyi inovambazve pana 0, nhamba iri pedo kuruboshwe yokwidzwa kuenda pana 1)
- 010, 011, 012, ...
- ...
- 090, 091, 092, ... 097, 098, 099, (kana 99 asvika nhamba mbiri kumucheto kurudyi dzinovambazve pana 0, nhamba iri pedo kuruboshwe yokwidzwa kuenda pana 1)
- 100, 101, 102, ...
Kana nhamba yasvika 9, danho rinotevera kuti chinzvimbo ichocho chivambe pana 0, nhamba iri pedo kuruboshwe yokwidzwa kuva 1. PaMuravanembiri panoverengwa nenzira yakafana asi kuchishandiswa mavara maviri 0 na 1. Saka kana chinzvimbo chakana kusvika pana 1, panova nokuvambazve kuenda pana 0, uye chinzvimbo chiri kuruboshwe chinokwidza kuenda pana 1 sezvinotevera:
- 0000,
- 0001, (chinzvimbo chiri kumucheto kurudyi chinovamba pana 0, chinotevera kuruboshwe chokwidzwa)
- 0010, 0011, (zvinzvimbo zviviri kumucheto kurudyi zvinovamba pana 0, chinotevera kuruboshwe chokwidzwa)
- 0100, 0101, 0110, 0111, (zvinzvimbo zvitatu kumucheto kurudyi chinovamba pana 0, chinotevera kuruboshwe chokwidzwa)
- 1000, 1001, ...
PaMuravanembiri, chinzvimbo choga-choga chinomirira muradanuro wa 2 nepawa rinokwira zvichibva kurudyi kuenda kuruboshwe. Kumucheto kurudyi kuna 20, panotevera kuruboshwe pana 21, kwotevera 22, zvichingodaro.
[chinja] Kushandura Muravanembiri kuva Muravanegumi
Matanho anoitwa kuti nhamba iri kuMuravanembiri ishandurwe kuenda kumuravanembiri ndeaya:
a. Tsamanisa nhamba dziri pamuravanembiri nedanho ra 2 riri panhamba imwe neimwe.
b. Chepiri wedzanisa zvitsama izvi zvawawana pamusoro.
Somuenzaniso ngatishandure 10112 kuenda kuhwaro hwa 10. Vara 2 rakanyorwa pasi pa 1011 rinopangidza hwaro 2. Saka nzira inotevedzwa sekutsanangura kuri pamusoro ndeiyi:
1 x 20 = 1
1 x 21 = 2
0 x 22 = 0
1 x 23 = 8
1 + 2 + 0 + 8 = 11
Naizvozvo tinoti 10112 = 1110.
[chinja] Kushandura Muravanegumi kuva Muravanembiri
Ngatitevedzei muenzaniso wekushandura 5910 kuenda kuhwaro 2.
1. Nyora pasi mapawa a 2, ari pasi pa 59 sezvizvi 1, 2, 4, 8, 16, 32. Danho rinotevera ndi 64 rakakura kupfuura 59, saka rasiiwa.
2. Gova 59 na 32 anova ndiye pawa ra 2 rakanyanya kukura riri pasi pa 59. Nyora pasi kuti 32 anopinda kangani zvizere muna 59. Tinoona anopinda kamwe (1) nemusarirwa 59 - 32 = 27.
3. Tora musarirwa 27 wogova nepawa wa 2 rinotevera rinova 16: 27/16 = 1 sare 11.
4. Tora musarirwa 11 wogova nepawa ra 2 rinotevera rinova 8: 11/8 = 1 sare 3.
5. Tora musarirwa 3 wogova nepawa ra 2 rinotevera rinova 4: 3/4 = 0 sare 3.
6. Tora musarirwa 3 wogova nepawa ra 2 rinotevera rinova 2: 3/2 = 1 sare 1.
7. Tora musarirwa 3 wogovanisa nepawa ra 2 rinotevera rinova 1: 1/1 = 1 sare 0.
Saka zvinoreva kuti mhinduro yekushandura 5910 kuenda kumuravanembiri ndi 1110112.
Kuti tibate chokwadi panoda kudzorera nhamba iyi kuMuravanegumbi sezvizvi:
1 x 20 = 1
1 x 21 = 2
0 x 22 = 0
1 x 23 = 8
1 x 24 = 16
1 x 25 = 32
1 + 2 + 0 + 8 + 16 + 32 = 59
Kureva kuti svomhu yashandwa nemazvo.


text:
Amai (vakakubereka)
Amai (mother in English) zvinoreva mukadzi akakutakura munhumbu, akazokuzvara.
Mukutaura kweChiShona shoko rokuti Amai rinozoshandiswazve kutaura vakoma nevanin'ina vaAmai vakakuzvara. Vose ndivana Amai. Rimwe izwi rinoreva amai nderekuti nyina.
Senzira yokuremekedza imwe nguva ChiShona chinodaidza madzimai ari pazera rokunge vakaroorwa kuti amai kana kuti ambhuya.
[chinja] Tsumo
- Mai musuva usingasehwi mumuto.
- Nhamo inhamo amai havaroodzwi.
- Kusina amai hakuendwe.
- Chitanduro ndaamai, mugoti unopihwa anyerere: (kuchiturikirwa competent judge is mother, the stirring stick is given to the quiet one)


text:
Rusaruraganda
Rusaruraganda (racism in English) zvinotaura mabatiro evanhu anovapatsanura zvichienderana nekusiyana kweganda ravo. Rusaruraganda rwunosiyanisa mabatirwo evanhu, vamwe vachiitirwa zviri nani pane vamwe nechikonzero chokunge vakasiyana ganda kana boka retsika ravanobva kwariri.
Munhoroondo yeAfrica rusaruraganda inyaya huru zvikurusei pakudzvanyirirwa kwakanga kwakaitwa vanhu vatema. Tsika iyi inoonekwazve pakutapwa muhuranda kwakitwa vatema vachiyambutswa gungwa reAtlantic kuenda kuAmerica neEurope.


text:
Dudzirazivo
Muchidzidzo cheScience shoko rokuti dudzirazivo (theory in English) ringatsanangurwa sezvizvi:
- Bumbiro remashoko rinotsanangura mhando yechiitiko chakacherechedzwa nokuwongororwa nenyanzvi mubazi iroro rehunyanzvi.
- Bumbiro iri rinopa tsananguro richitsigirwa nemutemo pamwe nezvisumamunyati zvakanyorwa zvakapirwa kuruzhinji rwenyanzvi.
- Dudzirazivo rinobatanidza zvinhu zvakaonekwa panhambo dzakawanda mukucherechedza mhando yechiitiko. Kugamuchirwa kwaro kunozouya ramboedzwa pakawanda nehumbowo hutsva uye richigona kuona nokutaura zvinotarisirwa kuitika kana mhando yechiitiko ichi chaonekwa zvakare pane imwe nzvimbo, kana imwe nguva.
- Bumbiro iri rinopawo mashoko anodudza maitiro akashandiswa kuwongorora nokucherechedza mhando yechiitiko ichi.
- Dudzirazivo rinopa tsananguro dzinobata zvinodarika zvingatsanangurwa nemutemo pamwe nechisumamunyati. Nokudaro kugamuchirwa kwedudzirazivo kuri mberi pane mitemo kana chisumamunyati.
- Mune dzimwe nguva dudzirazivo rinogumisidza rogamuchirwa zvakanyanya, ratekeshera zvokuti rinopedzirira risisadanwe nezita iri - apa rinenge rave garoziva.
Dudzirazivo rinozivikanwa zvikuru ndiro Dudzirazivo reGunganidzo raNewton rinotura pamusoro pechiitiko chegunganidzo yemitumbi iri pamukaha wechadenga. KuEnglish kunonzi Newton's Theory of Gravitation kana kuti Newton's Law of Gravitation. Dudzirazivo iri rakaparurwa naIsaac Newton mugore ra1687.